title: Proposta għal deċiżjoni tal-Kunsill li tawtorizza lir-Rumanija li tapplika rata mnaqqsa ta’ VAT għal ċerti servizzi li jirrikjedu qawwa kbira tax-xogħol li jissemmew fl-Artikolu 28(6) tad-Direttiva 77/388/KEE

text:
                  KUMMISSJONI TAL-KOMUNITAJIET EWROPEJ

                                                   Brussel 28.11.2006
                                                   KUMM(2006) 736 finali

                                       Proposta għal

                              DEĊIŻJONI TAL-KUNSILL

     li tawtorizza lir-Rumanija li tapplika rata mnaqqsa ta’ VAT għal ċerti servizzi li
           jirrikjedu qawwa kbira tax-xogħol li jissemmew fl-Artikolu 28(6) tad-
                                    Direttiva 77/388/KEE

                               (preżentata mill-Kummissjoni)

MT                                                                                MT
 ---pagebreak---                                 MEMORANDUM TA’ SPJEGAZZJONI

           1) IL-KUNTEST TAL-PROPOSTA

             •
     110
                 Ir-raġunijiet għall-proposta u għanijietha

             Din il-proposta għal Deċiżjoni għandha l-għan li, fuq il-livell tar-Rumanija u b’bidu
             mid-data ta’ l-adeżjoni ta’ dan il-pajjiż fl-Unjoni Ewropea, timplimenta d-
             dispożizzjonijiet tad-Direttiva 2006/18/KE adottata fl-14 ta’ Frar 2006 (ĠU L 51,
             22.02.2006, p. 12). Din id-Direttiva tirrigwarda, b’mod partikolari, l-estensjoni sal-31
             ta’ Diċembru 2010 ta’ l-esperiment tar-rati mnaqqsa għas-servizzi li jirrikjedu qawwa
             tax-xogħol kbira u tipprevedi l-possibbiltà għall-Istati Membri kollha li jipparteċipaw
             fih fl-istess kundizzjonijiet. L-għan ta’ din il-proposta b’hekk huwa li din il-possibbiltà
             tiġi estiża wkoll lir-Rumanija, u li dan il-pajjiż jiġi awtorizzat japplika rata mnaqqsa sa
             mid-dħul tiegħu fl-Unjoni Ewropea, u dan sabiex ikun hemm trattament ugwali ta’ l-
             Istati Membri kollha.

             •
     120
                 Il-kuntest ġenerali

             1.      Fl-14 ta' Frar 2006, il-Kunsill adotta d-Direttiva 2006/18/KE li temenda d-
             Direttiva 77/388/KE fir-rigward tar-rati mnaqqsa ta' taxxa fuq il-valur miżjud,
             partikolarment l-Artikolu 28(6) tagħha. Id-dispożizzjonijiet ta' dan il-paragafu 6 ġew
             miżjuda mid-Direttiva tal-Kunsill 1999/85/KE tat-22 ta' Ottubru 1999 (ĠU L 277 tat-
             28.10.1999, p. 34) u inizjalment kienu japplikaw sal-31 ta' Diċembru 2002.
             Sussegwentement ġew estiżi sal-31 ta' Diċembru 2003 mid-Direttiva 2002/92/KE tat-3
             ta' Diċembru 2002 (ĠU L 331 tas-7.12.2002, p. 27), u sal-31 ta' Diċembru 2005 mid-
             Direttiva 2004/15/KE ta' l-10 ta' Frar 2004 (ĠU L 52 tal-21.2.2004, p. 61). Biex l-
             impatt tar-rati mnaqqsa jinftiehem aktar, il-Kunsill deherlu li l-Kummissjoni kien
             jeħtiġilha tagħmel rapport ta' evalwazzjoni dwar l-impatt tar-rati mnaqqsa applikati
             għal servizzi fornuti lokalment, partikolarment f'termini tal-ħolqien ta' impjiegi, tat-
             tkabbir ekonomiku u tal-funzjonament tajjeb tas-suq intern.

             2.     Fl-istennija tar-riżultat ta' din l-evalwazzjoni, din id-Direttiva 2006/18/KE
             għandha l-għan partikolari li testendi sal-31 ta' Deiċembru 2010 l-esperiment tar-rati
             mnaqqsa għas-servizzi li jirrikjedu qawwa tax-xogħol kbira. Tipprovdi wkoll il-
             possibbiltà li l-Istati Membri kollha jieħdu sehem f'dan l-esperiment, fl-istess
             kundizzjonijiet.

             3.      L-Istati Membri li xtaqu jibbenefikaw, għal-ewwel darba, mill-fakultà prevista
             fl-Artikolu 28(6) tad-Direttiva 77/388/KEE, u dawk li xtaqu jibdlu l-lista tas-servizzi li
             għalihom fl-imgħoddi kienu applikaw id-dispożizzjoni msemmija kellhom jagħmlu
             talba lll-Kummissjoni u jagħruha l-informazzjoni utli bil-għan li ssir evalwazzjoni
             qabel il-31 ta' Marzu 2006, u kellhom jirrispettaw il-proċedura u l-kundizzjonijiet
             previsti fl-Artikolu 1, il-punt 2), tad-Direttiva 2006/18/KE. Fuq din il-bażi, il-
             Kummissjoni ppreżentat lill-Kunsill proposta ta' Deċiżjoni li tawtorizza lil 17-il Stat
             Membru japplikaw rati mnaqqsa fuq ċerti servizzi li jirrikjedu qawwa tax-xogħol
             kbira1.

     1
             COM (2006) 410 finali.

MT                                                   2                                                     MT
 ---pagebreak---      4.      Permezz ta' ittra bid-data tal-31 ta' Marzu 2006, ir-Rumanija wkoll għamlet
     talba għall-applikazzjoni ta' rata mnaqqsa għal ċerti servizzi, imsemmija fil-punti 1 u 4
     ta' l-Anness K tad-Direttiva 77/388/KEE, filwaqt li tat l-informazzjoni utli għall-
     kunsiderazzjoni.

     5.      Ġaladarba l-Istati Membri kollha ingħataw il-possibbiltà li temporanjament
     japplikaw rata mnaqqsa għal ċerti kategoriji ta' servizzi li jirrikjedu qawwa tax-xogħol
     kbira, din l-istess possibbiltà jidher li għandha tiġi wkoll offruta lill-pajjiżi li se
     jaderixxu, sabiex jiġu awtorizzati japplikaw din ir-rata mnaqqsa mid-data ta' l-adeżjoni
     tagħhom fl-Unjoni Ewropea, jekk ikunu għamlu talba f'konformità ma' l-istess
     proċeduri u kundizzjonijiet applikabbli għall-Istati Membri attwali. Barra minn hekk,
     il-premessa (3) tad-Direttiva 2006/18/KE tindika li wieħed mill-għanijiet ta' din id-
     Direttiva huwa l-applikazzjoni ta' l-istess kundizzjonjiet għall-Istati Membri kollha li
     jkunu jixtiequ jieħdu sehem fl-esperiment tar-rati mnaqqsa għas-servizzi li jirrikjedu
     qawwa tax-xogħol kbira. Għaldaqstant huwa f'loku li l-Artikolu 28(6), ir-raba' inċiż,
     tad-Direttiva 77/388/KEE jiġi applikat għall-pajjiżi li se jaderixxu, b'analoġija u
     'mutatis mutandis', fil-qies tal-qagħda ġuridika speċifika ta' dawn l-Istati fil-perjodu ta'
     qabel l-adeżjoni.

     6.      Fil-kuntest ta' l-Artikolu 55 ta' l-att dwar il-kundizzjonjiet ta' l-adeżjoni tar-
     Repubblika tal-Bulgarija u tar-Rumanija fl-Unjoni Ewropea u l-adattamenti tat-Trattati
     li fuqhom hija stabbilita l-Unjoni Ewropea (ĠU L 157, tal-21.06.2005, p. 203), fuq
     talba dovutement motivata min-naħa tal-Bulgarija jew tar-Rumanija, ippreżentata lill-
     Kummissjoni sa mhux aktar tard mid-data ta' l-adeżjoni, il-Kunsill, huwa u jaġixxi fuq
     proposta tal-Kummissjoni, jista' jieħu miżuri li jagħtu derogi temporanji mill-atti ta' l-
     istituzzjonijiet li jkunu ġew adottati bejn l-1 ta' Ottubru 2004 u d-data ta' l-adeżjoni.
     Barra minn hekk, bil-qawwa ta' l-istess Artikolu, dawn il-miżuri għandhom jiġu
     adottati skond ir-regoli ta' votazzjoni li jirregolaw l-adozzjoni ta' l-att li minnu tkun qed
     tintalab deroga temporanja.

     7.      Minħabb li d-Direttiva 2006/18/KE ġiet adottata wara l-1 ta' Ottubru 2004, il-
     Kunsill, huwa u jaġixxi fuq proposta tal-Kummissjoni, għaldaqstant jista' jiddeċiedi
     dwar it-talba tar-Rumanija f'konformità mar-regoli ta' votazzjoni applikabbli għall-
     adozzjoni ta' l-att li minnu qed tintalab deroga temporanja. Fil-każ preżenti, ir-regoli ta'
     votazzjoni jesiġu deċiżjoni unanima tal-Kunsill. Fil-fatt, l-unanimità hija meħtieġa sew
     fil-kuntest ta' l-Artikolu 93 tat-Trattat li jistabbilixxi l-Komunità Ewropea (il-bażi
     ġuridika għall-adozzjoni tad-Diretiva 2006/18/KE) kif ukoll fil-kuntest ta' l-
     Artikolu 28(6), l-ewwel inċiż, tad-Direttiva 77/388/KEE.

     L-EVALWAZZJONI MIN-NAĦA TAL-KUMMISSJONI

     Il-Kummissjoni hija tal-fehma li t-talba tar-Rumanija tressqet skond proċedura simili, u
     f'konformità ma' l-istess kundizzjonjiet, għal dawk ipprovduti fl-Artikolu 1 tad-
     Direttiva 2006/18/KE, li tapplika għall-Istati Membri attwali.

     L-Artikolu 55 ta' l-Att ta' l-Adeżjoni tal-Bulgarija u r-Rumanija, filwaqt li jirreferi
     għall-Artikolu 28(6) tad-Direttiva 77/388/KEE, jippermetti lill-Kunsill jiżgura
     trattament ugwali għall-Istati Membri kollha, mid-data ta' l-adeżjoni tal-Bulgarija u tar-
     Rumanija, f'dak li jirrigwarda l-esperiment tar-rati mnaqqsa għas-servizzi li jirrikjedu
     qawwa tax-xogħol kbira.

MT                                            3                                                      MT
 ---pagebreak---               •
     130
                  Id-dispożizzjonijiet fis-seħħ fil-qasam tal-proposta

              Dan jikkonċerna l-imlimentazzjoni tad-dispożizzjonijiet ta' l-Artikolu 28(6) tad-
              Direttiva 77/388/KEE, kif emendata l-aħħar mid-Direttiva 2006/18/KE f'dak li
              jirrigwarda r-rati mnaqqsa tal-VAT applikati għal ċerti servizzi li jirrikjedu qawwa tax-
              xogħol kbira. Il-bażi ġuridika għal din l-implimentazzjoni hija l-Artikolu 55 ta' l-Att ta'
              l-Adeżjoni tal-Bulgarija u r-Rumanija.

              •
     140
                  Il-konsistenza ma’ politiki u miri oħra ta’ l-Unjoni

              Id-Direttiva 1999/85/KE tinsab fil-kuntest tal-politika ta' l-impjiegi ta' l-Unjoni, u
              kellha l-għan partikolari li tinkoraġġixxi t-tkabbir ta' l-impjiegi u t-tnaqqis tax-xogħol
              mhux dikjarat. Il-problema tal-qgħad diġà kienet tant gravi li kien f'loku li dawk l-Istati
              Membri li xtaqu jagħmlu hekk jitħallew jeżaminaw fil-prattika l-funzjonament u l-
              effetti, f'termini tal-ħolqien ta' l-impjiegi, ta' tnaqqis tal-VAT immirat lejn is-servizzi li
              jirrikjedu qawwa tax-xogħol kbira li mhumiex bħalissa koperti bl-Anness H tad-
              Direttiva 77/388/KEE.

              Madankollu, l-introduzzjoni ta' tnaqqis immirat tar-rati ta' dan it-tip mhuwiex bla
              periklu għall-funzjonament tajjeb tas-suq intern u għan-newtralità tat-taxxa.
              Għaldaqstant, kien f'loku li tiġi adottata miżura ta' tip sperimentali li tkun applikabbli,
              fuq bażi fakultattiva, min-naħa ta' l-Istati Membri. Barra minn hekk, kien f'loku wkoll
              li jsir provvediment għal proċedura speċifika ta' awtorizzazzjoni u li l-ambitu ta'
              applikazzjoni ta' miżura tali jiġi llimitat strettament, sabiex jitħares il-karattru
              verifikabbli u limitat tagħha. Id-Direttiva 2006/18/KE, li hija t-tielet estensjoni ta' dan
              l-esperiment, kif ukoll din il-proposta, jidħlu f'dan il-kuntest.

           2) IL-KONSULTAZZJONI MAL-PARTIJIET INTERESSATI U L-EVALWAZZJONI TA' L-IMPATT

              •   Il-konsultazzjoni mal-partijiet interessati
     219
              Id-Direttiva 2006/18/KE hija r-riżultat ta' negozjati fil-Kunsill dwar il-proposta tal-
              Kummissjoni COM (2003) 397 finali dwar ir-reviżjoni tar-rati mnaqqsa tal-VAT. Il-
              proposta ta' Deċiżjoni preżenti għandha l-għan li timplimenta din id-Direttiva fil-livell
              tar-Rumanija, wara t-talba formali ta' din ta' l-aħħar li tieħu sehem f'dan l-esperiment.
              Għaldaqstant ma saret l-ebda konsultazzjoni ġdida mal-partijiet interessati.

              •   Il-ġbir u l-użu ta' l-għarfien espert
     229
              L-użu ta’ esperti esterni ma kienx meħtieġ.

              •
     230
                  L-evalwazzjoni ta' l-impatt

              Il-proposta preżenti ta' Deċiżjoni għandha l-għan li timplimenta, f'dak li jirrigwarda r-
              Rumanija, b'bidu mid-data ta' l-adeżjoni u sal-31 ta' Diċembru 2010, id-
              dispożizzjonijiet tad-Direttiva 2006/18/KE, li partikolarment tipprovdi għall-estensjoni
              ta' dispożizzjoni eżistenti.

              Biex l-impatt tar-rati mnaqqsa jinftiehem aħjar, minbarra dan, din id-Direttiva
              tipprovdi li sa mhux aktar tard mit-30 ta' Ġunju 2007, il-Kummissjoni għandha
              tagħmel rapport ta' evalwazzjoni, abbażi ta' studju mwettaq minn grupp indipendenti ta'

MT                                                     4                                                       MT
 ---pagebreak---               riflessjoni ekonomika, dwar l-impatt tar-rati mnaqqsa applikati għal servizzi fornuti
              lokalment, partikolarment f'termini tal-ħolqien ta' l-impjiegi, tat-tkabbir ekonomiku u l-
              funzjonament tajjeb tas-suq intern. F'dan l-istadju, għalhekk, mhuwiex f'loku li jiġu
              eżaminati alternattivi oħra.

           3) ELEMENTI ĠURIDIĊI TAL-PROPOSTA

              •
     305
                  Sommarju ta' l-azzjoni proposta

              Li r-Rumanija, li ressqet talba biex tagħmel dan, mid-data ta' l-adeżjoni titħalla tapplika
              rata mnaqqsa għal ċerti servizzi li jirrikjedu qawwa tax-xogħol kbira, f'konformità ma'
              l-Artikolu 28(6) tad-Direttiva 77/388/KEE.

              •
     310
                  Il-bażi ġuridika

              L-Artikolu 55 ta' l-Att ta' l-Adeżjoni tal-Bulgarija u r-Rumanija, b'referenza għall-
              Artikolu 28(6) tad-Direttiva 77/388/KEE, kif emendata mid-Direttiva 2006/18/KE ta' l-
              14 ta' Frar 2006.

              •
     329
                  Il-prinċipju tas-sussidjarjetà

              Il-proposta tittratta qasam li jaqa' taħt il-kompetenza esklussiva tal-Komunità.
              Għalhekk il-prinċipju tas-sussidjarjetà ma japplikax.

              •   Il-prinċipju tal-proporzjonalità

              Il-proposta tikkonforma mal-prinċipju tal-proporzjonalità għar-raġunijiet li ġejjin.
     331
              Is-suġġett huwa Deċiżjoni li tirrigwarda l-awtorizzazzjoni li ngħatat lir-Rumanija, li
              talbet dan speċifikament, biex tapplika rata mnaqqsa għal ċerti servizzi li jirrikjedu
              qawwa tax-xogħol kbira. Ma tikkostitwixxix obbligu.
     332
              Minħabba l-ambitu limitat tad-derogi li huma s-suġġett tad-Deċiżjoni, il-miżura
              speċjali hija proporzjonata ma’ l-għan li għandu jinkiseb. Ma tikkostitwixxi l-ebda piż
              finanzjarju fuq il-Komunità. Jekk it-tnaqqis fil-livell tal-VAT jista' jirrappreżenta
              tnaqqis tad-dħul għall-Istati, dawk fosthom li ressqu talba jittamaw li jpattu għal dan it-
              telf permezz ta' l-effikaċja tal-miżura f'termini tal-ħolqien ta' l-impjiegi u tal-ġlieda
              kontra l-ekonomija mhux dikjarata. F'dak li jirrigwarda lill-operaturi ekonomiċi, il-
              VAT mhijiex piż finanzjarju u ċ-ċittadini, fil-prinċipju, għandhom jibbenefikaw mit-
              tnaqqis fir-rata tal-VAT kwantu dan jiġi rifless fil-prezz aħħari.

              •   L-għażla ta' strument
     341
              L-istrument(i) propost(i): oħrajn.
     342
              Strumenti oħrajn ma jkunux adegwati minħabba r-raġunijiet li ġejjin.

              Abbażi ta' l-Artikolu 55 ta' l-Att ta' l-Adeżjoni tal-Bulgarija u r-Rumanija, b'referneza
              għall-Artikolu 28(6) tad-Direttiva tal-Kunsill 77/388/KEE, kif emendata mid-
              Direttiva 2006/18/KE ta' l-14 ta' Frar 2006, l-għoti ta' deroga mid-dispożizzjonjiet
              komuni rigward il-VAT huwa possibbli biss b'Deċiżjoni tal-Kunsill huwa u jaġixxi

MT                                                    5                                                     MT
 ---pagebreak---               unanimament fuq proposta tal-Kummissjoni. Deċiżjoni tal-Kunsill hija l-uniku
              strument adegwat.

           4) IMPLIKAZZJONIJIET FUQ IL-BAĠIT
     409
              Il-proposta ma għandha l-ebda effett fuq il-baġit tal-Komunità.

           5) INFORMAZZJONI ADDIZZJONALI

              •   Klawżola ta’ analiżi/reviżjoni/estinzjoni awtomatika
     533
              Il-proposta tinkludi klawżola ta' estinzjoni awtomatika ta' l-att leġiżlattiv kollu jew
              parti minnu, jekk kundizzjonijiet stabbiliti minn qabel jiġu sodisfatti.

              •
     570
                  Spjegazzjoni dettaljata tal-proposta, bil-Kapitolu jew bl-Artikolu

              Artikolu 1

              L-Artikolu 1 jipprovdi li, abbażi ta' l-Artikolu 55 ta' l-Att ta' l-Adeżjoni tal-Bulgarija u
              r-Rumanija u b'referenza għall-Artikolu 28(6), l-ewwel u r-raba' inċiż, tad-
              Direttiva 77/388/KEE, ir-Rumanija hija awtorizzata li, mill-adeżjoni tagħha fl-Unjoni
              Ewropea, tapplika rata mnaqqsa għal ċerti servizzi li jirrikjedu qawwa tax-xogħol
              kbira.

              Artikolu 2

              L-Artikolu 2 għandu l-għan li jawtorizza lir-Rumanija tapplika r-rati mnaqqsa previsti
              fl-Artikolu 12(3), il-punt a), it-tielet inċiż, għas-servizzi li għalihom ressqet talba,
              f'konformità ma' proċedura simili prevista fl-Artikolu 28(6), ir-raba' inċiż, tad-
              Direttiva 77/388/KEE, u li jissemmew hemmhekk.

              Artikoli 3 sa 4

              Dawn l-Artikoli jirrigwardaw il-perjodu ta' l-applikazzjoni tad-dispożizzjonijiet abbażi
              ta' l-Artikolu 28(6) tad-Direttiva 77/388/KEE, u d-destinatarju tad-Deċiżjoni.

MT                                                     6                                                     MT
 ---pagebreak---                                                    Proposta għal

                                        DEĊIŻJONI TAL-KUNSILL

           li tawtorizza lir-Rumanija li tapplika rata mnaqqsa ta’ VAT għal ċerti servizzi li
                 jirrikjedu qawwa kbira tax-xogħol li jissemmew fl-Artikolu 28(6) tad-
                                          Direttiva 77/388/KEE

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea,

     Wara li kkunsidra t-Trattat ta' l-Adeżjoni tal-Bulgarija u r-Rumanija2, u partikolarment l-
     Artikolu 4(3) tiegħu,

     Wara li kkunsidra l-Att ta' l-Adeżjoni tal-Bulgarija u r-Rumanija3, u partikolarment l-
     Artikolu 55 tiegħu,

     Wara li kkunsidra s-Sitt Direttiva tal-Kunsill 77/388/KEE tas-17 ta’ Mejju 1977 dwar l-
     armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat – Sistema
     Komuni ta’ Taxxa fuq il-Valur Miżjud: bażi uniformi ta’ valutazzjoni4, u b’mod partikolari l-
     Artikolu 28(6) tiegħu,

     Wara li kkunsidra l-proposta mill-Kummissjoni5,

     Billi:

     (1)      Skond l-Artikolu 28(6) tad-Direttiva 77/388/KEE, il-Kunsill jista' jawtorizza lil Stat
              Membru japplika rata mnaqqsa ta' VAT għal ċerti servizzi li jirrikjedu qawwa tax-
              xogħol kbira.

     (2)      Is-servizzi kkonċernati għandhom, minn naħa waħda, jissodisfaw il-kundizzjonijiet
              ipprovduti fid-Direttiva 77/388/KEE u, min-naħa l-oħra, jidhru fl-Anness K ta' din l-
              istess Direttiva.

     (3)      L-Artikolu 28(6) tad-Direttiva 77/388/KEE, kif emendat mid-Direttiva 2006/18/KE,
              estenda l-perjodu ta' l-applikazzjoni tar-rati mnaqqsa tal-VAT sal-31 ta' Diċembru
              2010. Barra minn hekk, jippermetti lill-Istati Membri li jkunu jixtiequ jibbenefikaw,
              għall-ewwel darba, mill-fakultà li dwarha jipprovdi, kif ukoll lil dawk li jixtiequ
              jimmodifikaw il-lista tas-servizzi li għalihom fl-imgħoddi jkunu applikaw id-
              dispożizzjoni msemmija, li jressqu talba għal dan lill-Kummissjoni.

     2
              ĠU L 157, 21.06.2005, p. 11.
     3
              ĠU L 157, 21.06.2005, p. 203.
     4
              ĠU L 145, 13.06.1997, p. 1. Id-Direttiva kif emendata l-aħħar mid-Direttiva 2006/69/KE - ĠU L 221,
              12.08.2006, p. 9.
     5
              ĠU C [...], [...], p. [...].

MT                                                        7                                                        MT
 ---pagebreak---      (4)    L-Artikolu msemmi għandu l-għan li lill-Istati Membri kollha joffrilhom il-possibbiltà
            li jieħdu sehem fl-esperiment bir-rati mnaqqsa, bl-istess kundizzjonjiet, għas-servizzi
            li jirrikjedu qawwa tax-xogħol kbira. Huwa għalhekk f'loku li l-Istati li qed jaderixxu,
            mid-data ta' l-adeżjoni tagħhom fl-Unjoni Ewropea, jingħataw l-istess possibbiltà li
            japplikaw rata mnaqqsa tal-VAT għal ċerti servizzi li jirrikjedu qawwa tax-xogħol
            kbira.

     (5)    Permezz ta' ittra bid-data tal-31 ta' Marzu 2006, ir-Rumanija ressqet talba biex tapplika
            rata mnaqqsa ta’ VAT fuq ċerti servizzi li jirrikjedu qawwa kbira tax-xogħol hekk kif
            jissemmew fl-Artikolu 28(6), ir-raba' inċiż, tad-Direttiva 77/388/KEE.

     (6)    Sabiex tiġi żgurata l-ugwaljanza bejn l-Istati Membri, din id-Deċiżjoni għandha tkun
            applikabbli mid-data tad-dħul fis-seħħ tat-Trattat ta' l-Adeżjoni tal-Bulgarija u tar-
            Rumanija.

     (7)    Din id-Deċiżjoni mhijiex se jkollha implikazzjonijiet fuq ir-riżorsi proprji tal-
            Komunitajiet Ewropej li joħorġu mill-VAT.

     ADOTTA DIN ID-DEĊIŻJONI:

                                                 Artikolu 1

     F'konformità ma' l-Artikolu 55 ta' l-Att ta' l-Adeżjoni tal-Bulgarija u tar-Rumanija, flimkien
     ma' l-Artikolu 28(6), l-ewwel u r-raba' inċiż, tad-Direttiva 77/388/KEE, ir-Rumanija hija
     awtorizzata li, mid-dħul fis-seħħ tat-Trattat ta' l-Adeżjoni tal-Bulgarija u tar-Rumanija u sal-
     31 ta' Diċembru 2010, tapplika r-rati mnaqqsa previsti fl-Artikolu 12(3), il-punt a), it-tielet
     inċiż, għas-servizzi msemmija fl-Artikolu 2.

                                                 Artikolu 2

     Ir-Rumanija hija awtorizzata għaż-żewġ servizzi li ġejjin, imsemmija fil-punti 1 u 4 ta' l-
     Anness K tad-Direttiva 77/388/KEE:

              (a) servizzi żgħar ta' tiswija ta' lbies u drappijiet tad-dar (inklużi x-xogħlijiet ta'
              tiswija u modifika);

              (b)   servizzi tal-kura fid-dar.

                                                 Artikolu 3

     Din id-Deċiżjoni għandha tapplika bir-riserva tad-dħul fis-seħħ, u mid-data ta' dak id-dħul fis-
     seħħ, tat-Trattat ta' l-Adeżjoni tal-Bulgarija u tar-Rumanija, u għandu jieqaf mis-seħħ fil-31 ta'
     Diċembru 2010.

                                                 Artikolu 4

     Din id-Deċiżjoni hija indirizzata lir-Rumanija.

MT                                                     8                                                  MT
 ---pagebreak---      Magħmula fi Brussell,

                             Għall-Kunsill
                             Il-President

MT                             9             MT


Avviż Legali Importanti

|

52010PC0007

Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni  /* KUMM/2010/0007 finali - NLE 2010/0005 */

	[pic] | IL-KUMMISSJONI EWROPEA |Brussel 22.1.2010KUMM(2010)7 finali2010/0005 (NLE)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniMEMORANDUM TA’ SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mmobilizzat il-Fond Ewropew ta' Aġġustament għall-Globalizzazzjoni (EGF) permezz ta' mekkaniżmu ta' flessibilità, sal-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli tal-eliġġibbiltà applikabbli għall-kontribuzzjonijiet mill-Fond huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (EGF)[2]. Dan ir-Regolament kien emendat l-aħħar mir-Regolament (KE) Nru 546/2009[3] li jwessa’ temporanjament l-ambitu għall-applikazzjoni tal-EGF u jimmodifika l-kriterji tal-eliġibbiltà.. Ir-Regolament emendat huwa applikabbli għal applikazzjonijiet li waslu sal-1 ta’ Mejju 2009.Is-servizzi tal-Kummissjoni flew bir-reqqa l-applikazzjoni mressqa mill-Ġermanja skont ir-Regolament (KE) Nru°1927/2006 u b'mod partikolari l-Artikoli 1, 2, 3, 4, 5 u 6 tiegħu.Il-Każ EGF/2009/013 DE/ Karmann1.  Il-Ġermanja ressqet l-applikazzjoni lill-Kummissjoni fit-13 ta’ Awwissu 2009 u ssupplimentatha b’informazzjoni addizzjonali fit-23 ta’ Ottubru 2009. Din kienet ibbażata fuq il-kriterji ta’ intervent speċifiċi tal-Artikolu 2(a) tar-Regolament (KE) Nru 1927/2006 li jirrekjedi mill-inqas 500 sensja fuq perjodu ta’ erba’ xhur f’impriza fi Stat Membru, fosthom ħaddiema mogħtija s-sensja mill-fornituri jew il-produtturi 'l isfel fil-katina tal-produzzjoni u tressqet sal-iskadenza ta' 10 ġimgħat msemmija fl-Artikolu 5 ta' dak ir-Regolament.2.  L-applikazzjoni tikkonċerna 2 476 sensja f'żewġ kumpaniji tal-intrapriża Karmann GmbH (Wilhelm Karman GmbH and Karmann-Rheine GmbH & Co.KG), li 1 793 jistgħu jingħataw assistenza mill-EGF.3.  L-elementi dettaljati tal-valutazzjoni jinsabu fil-Komunikazzjoni adottata mill-Kummissjoni[4].Abbażi tal-konklużjonijiet tal-komunikazzjoni msemmija hawn fuq, qiegħda ssir il-proposta li l-applikazzjoni EGF/2009/013 DE/Karmann mressqa mill-Ġermanja, dwar is-sensji fl-intrapriża Karmann GmbH involuta fl-industrija tal-manifattura fis-settur awtomobilistiku, tiġi aċċetta abbażi tal-evidenza li ġiet ipprovduta li dawn is-sensji jirriżultaw minn bidliet strutturali maġġuri fix-xejriet kummerċjali dinjin. Ġie propost pakkett ikkoordinat ta' servizzi personalizzati eliġibbli li minnhom il-kontribuzzjoni mitluba mill-EGF hija ta' EUR 6 199 341 (ara l-paġna li jmiss).FinanzjamentIl-baġit annwali totali disponibbli għall-EGF huwa ta’ EUR 500 miljun.Ammont ta’ EUR 258 163 diġà kien immobilizzat għal applikazzjoni preċedenti fl-2010 u dan iħalli disponibbli ammont ta’ EUR 499 741 837. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-Ġermanja.Abbażi tal-applikazzjoni għal għajnuna mill-Fond imressqa mill-Ġermanja fejn intlaqat is-settur tal-manifattura awtomobilitsiku, il-kontribuzzjoni mill-EGF għall-pakkett ikkoordinat ta' servizzi personalizzati li jrid jiġi ffinanzjat huwa ta' EUR 6 199 341, li jirrapreżenta 65 % tal-ispiża totali.Meta jitqies li l-għotja massima possibli mill-EGF stabbilita skont l-Artikolu 10 tar-Regolament (KE) Nru 1927/2006, u kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li tuża l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.Dan l-ammont ta' sostenn mitlub jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12 (6) tar-Regolament (KE) Nru 1927/2006.Bil-preżentazzjoni ta' din il-proposta sabiex jiġi użat il-Fond, il-Kummissjoni qed tagħti bidu għall-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità tal-baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha.F'każ ta' nuqqas ta' qbil minn xi waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.Il-Kummissjoni tippreżenta talba ta' trasferiment separata sabiex iddaħħal approporjazzjonijiet għall-impenji u għall-ħlasijiet speċifiċi fil-baġit għall-2010, kif mitlub mill-Punt 28 tal-Ftehim Interistituzzjonali tas-17 ta' Mejju 2006.2010/0005 (NLE)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidrat it-Trattat dwar il-funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[5], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidra l-proposti tal-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) huwa intiż sabiex jipprovdi appoġġ addizzjonali għall-ħaddiema ssensjati li jbatu l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) L-għan tal-EGF ġie mwessa’ għall-applikazzjonijiet mressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat dirett tal-kriżi globali finanzjarja u ekonomika.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF taħt il-limitu massimu annwali ta’ EUR 500 miljun.(4) Il-Ġermanja ressqet applikazzjoni għall-mobilizzazzjoni tal-EGF, fir-rigward ta' sensji fis-settur tal-karrozzi, u fit-13 ta' Awwissu 2009 u ssupplimentatha b'informazzjoni addizzjonali sat-23 ta' Ottubru 2009. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta' EUR 6 199 341.(5) L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja.ADOTTAW DIN ID-DEĊIŻJONI:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 6 199 341 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni tidħol fis-seħħ fi […] jum wara l-pubblikazzjoni tagħha f’ Il-Ġurnal Uffiċjali tal-Unjoni Ewropea .Magħmul fi Brussel,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, tat-30.12.2006, p. 1.[3] ĠU L 167 tad-29.06.2009, p. 26.[4] SEC(2009) 1619 tat-30/11/2009[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C [...], [...], p. [...].


               IL-KUMMISSJONI EWROPEA
            Brussell, 27.5.2016
            COM(2016) 303 final
            2016/0156(NLE)
            Proposta għal
            DEĊIŻJONI TAL-KUNSILL
            dwar il-konklużjoni ta’ Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-Raġunijiet għall-proposta u l-għanijiet tagħha

                  B’segwitu għas-sentenzi tal-Qorti tal-Ġustizzja fl-hekk imsejħa kawżi “Open Skies”, fil-5 ta’ Ġunju 2003, il-Kunsill ta mandat lill-Kummissjoni biex tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bilaterali dwar is-servizzi tal-ajru bi ftehim fil-livell tal-Unjoni (l-“awtorizzazzjoni orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi kollha tal-ajru tal-UE għar-rotot tal-ajru bejn l-Unjoni Ewropea u l-pajjiżi terzi, u b'hekk il-ftehimiet bilaterali dwar is-servizzi tal-ajru bejn l-Istati Membri u l-pajjiżi terzi jiġu jikkonformaw mal-liġi tal-Unjoni.

               •Il-konsistenza mad-dispożizzjonijiet eżistenti fil-qasam politiku

                  Id-dispożizzjonijiet tal-Ftehim jieħdu post jew jikkumplimentaw id-dispożizzjonijiet eżistenti f'għaxar ftehimiet bilaterali dwar is-servizzi tal-ajru bejn l-Istati Membri u r-Repubblika tal-Filippini.

               •Il-konsistenza ma' politiki oħra tal-Unjoni

                  Il-Ftehim se jaqdi mira fundamentali tal-politika esterna tal-Unjoni dwar l-avjazzjoni billi jikkonforma mal-liġi tal-Unjoni l-ftehimiet bilaterali eżistenti dwar is-servizzi tal-ajru.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-Artikoli 100(2) u 218(6)(a) tat-TFUE

               •Is-sussidjarjetà (għal kompetenza mhux esklużiva)

                  Il-proposta hija msejsa kompletament fuq il-“mandat orizzontali" mogħti mill-Kunsill b'kunsiderazzjoni tal-kwistjonijiet koperti mil-liġi tal-Unjoni u mill-ftehimiet bilaterali dwar is-servizzi tal-ajru.

               •Il-proporzjonalità

                  Il-Ftehim se jemenda jew jikkomplementa d-dispożizzjonijiet fil-ftehimiet bilaterali dwar is-servizzi tal-ajru safejn ikun meħtieġ biss biex tiġi żgurata l-konformità mal-liġi tal-Unjoni.

               •L-għażla tal-istrument

                  Il-Ftehim bejn l-Unjoni u r-Repubblika tal-Filippini huwa l-aktar strument effikaċi biex il-ftehimiet bilaterali eżistenti kollha bejn l-Istati Membri u r-Repubblika tal-Filippini dwar is-servizzi tal-ajru jinġiebu konformi mal-liġi tal-Unjoni.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet ex-post/il-kontrolli tal-idoneità tal-leġiżlazzjoni eżistenti

                  Ma japplikax

               •Il-konsultazzjoni mal-partijiet ikkonċernati

                  F’konformità mal-Artikolu 218(4) tat-TFUE, il-Kummissjoni wettqet in-negozjati f’konsultazzjoni ma’ kumitat speċjali. Waqt in-negozjati saru wkoll konsultazzjonijiet mal-industrija. Tqiesu l-kummenti li saru f’dan il-proċess. L-Istati Membri kkonċernati vverifikaw il-preċiżjoni tar-referenzi għall-ftehimiet bilaterali dwar is-servizzi tal-ajru. L-industrija enfasizzat l-importanza ta’ bażi legali soda għall-operazzjonijiet kummerċjali tagħha.

               •Il-ġbir u l-użu tal-għarfien espert

                  Ma japplikax

               •Valutazzjoni tal-impatt

                  Ma japplikax

               •L-idoneità regolatorja u s-simplifikazzjoni

                  Il-proposta tipprevedi s-simplifikazzjoni tal-leġiżlazzjoni. Id-dispożizzjonijiet rilevanti tal-ftehimiet bilaterali dwar is-servizzi tal-ajru bejn l-Istati Membri u r-Repubblika tal-Filippini se jinbidlu b’dispożizzjonijiet fi ftehim wieħed, jewinkella se jiġu kkumplimentati minn dispożizzjonijiet ta’ dan it-tip.

               •Id-drittijiet fundamentali

                  Ma japplikax

               4.L-IMPLIKAZZJONI BAĠITARJA

                  Din il-proposta ma għandha l-ebda implikazzjoni għall-baġit tal-Unjoni.

               5.ELEMENTI OĦRA

               •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rappurtar

                  Sa ma jidħol fis-seħħ, il-Ftehim għandu jiġi applikat b’mod provviżorju mill-ewwel jum tax-xahar ta’ wara d-data li fiha l-Partijiet ikunu għarrfu lil xulxin li tlestew il-proċeduri meħtieġa għal dan il-għan.

               Id-dokumenti ta’ spjegazzjoni (għad-Direttivi)

                  Ma japplikax

               Spjegazzjoni dettaljata tad-dispożizzjonijiet speċifiċi tal-proposta

                  Ir-relazzjonijiet tal-avjazzjoni internazzjonali bejn l-Istati Membri u l-pajjiżi terzi tradizzjonalment kienu rregolati permezz ta’ ftehimiet bilaterali dwar is-servizzi tal-ajru bejn l-Istati Membri u l-pajjiżi terzi, l-annessi ta’ dawn il-ftehimiet u arranġamenti bilaterali jew multilaterali relatati oħra.

                  Madankollu, il-klawżoli tradizzjonali ta’ deżinjazzjoni fil-ftehimiet bilaterali dwar is-servizzi tal-ajru tal-Istati Membri jiksru l-liġi tal-Unjoni. Dawn jippermettu li pajjiż terz jirrifjuta, jirtira jew jissospendi l-permessi jew l-awtorizzazzjonijiet ta’ trasportatur tal-ajru li jkun ġie nnominat minn Stat Membru iżda li ma jkunx proprjetà sostanzjali ta’ dak l-Istat Membru jew taċ-ċittadini tiegħu u li effettivament ma jkunx ikkontrollat mill-Istat Membru jew miċ-ċittadini tiegħu. Instab li dan jikkostitwixxi diskriminazzjoni kontra t-trasportaturi tal-ajru tal-UE stabbiliti fit-territorju ta’ Stat Membru iżda li jkunu proprjetà ta’ ċittadini ta’ Stati Membri oħra u kkontrollati minnhom. Dan imur kontra l-Artikolu 49 tat-Trattat dwar il-Funzjonament tal-Unjoni Ewropea li liċ-ċittadini ta’ Stati Membri li jkunu eżerċitaw il-libertà tal-istabbiliment tagħhom, jiggarantilhom l-istess trattament fl-Istat Membru ospitanti bħal dak li jingħata liċ-ċittadini ta’ dak l-Istat Membru.

                  Hemm kwistjonijiet oħra, bħalma huma t-tassazzjoni fuq il-fjuwil, jew ftehimiet kummerċjali obbligatorji bejn il-kumpaniji tal-avjazzjoni, fejn il-konformità mal-leġiżlazzjoni tal-Unjoni għandha tkun żgurata billi jiġu emendati jew ikkomplementati d-dispożizzjonijiet eżistenti fi ftehimiet bilaterali dwar is-servizzi tal-ajru bejn l-Istati Membri u pajjiżi terzi.

                  B’konformità mal-mekkaniżmi u mad-direttivi mogħtija fl-Anness tal-“mandat orizzontali”, il-Kummissjoni nnegozjat ftehim mar-Repubblika tal-Filippini li jieħu post ċerti dispożizzjonijiet li hemm fil-ftehimiet bilaterali eżistenti dwar is-servizzi tal-ajru bejn l-Istati Membri u r-Repubblika tal-Filippini. L-Artikolu 2 tal-Ftehim jibdel il-klawżoli tradizzjonali ta’ deżinjazzjoni bi klawżola ta’ deżinjazzjoni tal-UE li tippermetti lit-trasportaturi tal-ajru kollha tal-UE jibbenefikaw mid-dritt tal-istabbiliment. L-Artikolu 5 jsolvi l-kunflitti potenzjali mar-regoli tal-Unjoni dwar il-kompetizzjoni.

               Il-Ftehim irid jiġi konkluż wara li jiġi ffirmat. Hawnhekk qed tiġi proposta deċiżjoni għal dan il-għan.

               2016/0156 (NLE)

               Proposta għal

               DEĊIŻJONI TAL-KUNSILL

               dwar il-konklużjoni ta’ Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(6)(a), tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-approvazzjoni tal-Parlament Ewropew,

               Billi:

               (1)Skont id-Deċiżjoni tal-Kunsill …/…/UE
                  1
               , il-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru (“il-Ftehim”) ġie ffirmat, suġġett għall-konklużjoni tiegħu f’data aktar ’il quddiem.

               (2)L-għan tal-Ftehim huwa li jġib il-ftehimiet bilaterali dwar is-servizzi tal-ajru bejn għaxar Stati Membri u r-Repubblika tal-Filippini f’konformità mal-liġi tal-Unjoni.

               (3)Il-Ftehim għandu jiġi approvat f'isem l-Unjoni.

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru (minn hawn ’il quddiem imsejjaħ “il-Ftehim”) huwa b’dan approvat f’isem l-Unjoni.

               It-test tal-Ftehim huwa mehmuż ma' din id-Deċiżjoni.

               Artikolu 2

               Il-President tal-Kunsill għandu jaħtar il-persuna li jkollha s-setgħa tipproċedi, f’isem l-Unjoni Ewropea, u tagħmel in-notifika prevista fl-Artikolu 8(1) tal-Ftehim, sabiex tesprimi l-kunsens tal-Unjoni Ewropea li tintrabat bil-Ftehim.

               Artikolu 3

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L , , p. .

    ---documentbreak---

               IL-KUMMISSJONI EWROPEA
            Brussell, 27.5.2016
            COM(2016) 303 final
            ANNESS
            tal-
            Proposta għal Deċiżjoni tal-Kunsill
            dwar il-konklużjoni tal-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               ANNESS

               tal-

               Proposta għal Deċiżjoni tal-Kunsill

               dwar il-konklużjoni tal-Ftehim bejn l-Unjoni Ewropea u l-Gvern tar-Repubblika tal-Filippini dwar ċerti aspetti tas-servizzi tal-ajru

               L-UNJONI EWROPEA,

               min-naħa l-waħda, u

               IL-GVERN TAR-REPUBBLIKA TAL-FILIPPINI,

               (minn hawn 'il quddiem Il-Filippini)

               min-naħa l-oħra,

               (minn hawn ’il quddiem "il-Partijiet")

               FILWAQT LI JINNUTAW li ġew konklużi ftehimiet bilaterali ta’ servizzi tal-ajru bejn diversi Stati Membri tal-Unjoni Ewropea u l-Filippini li fihom dispożizzjonijiet li jmorru kontra l-liġi tal-Unjoni Ewropea,

               FILWAQT LI JINNUTAW li l-Unjoni Ewropea għandha l-kompetenza esklużiva fir-rigward ta’ diversi aspetti li jistgħu jiġu inklużi fi ftehimiet bilaterali dwar is-servizzi tal-ajru bejn l-Istati Membri tal-Unjoni Ewropea u pajjiżi terzi,

               FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru tal-Istati Membri tal-Unjoni Ewropea stabbiliti f’xi wieħed mill-Istati Membri tal-Unjoni Ewropea għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Unjoni Ewropea u pajjiżi terzi,

               FILWAQT LI JIKKUNSIDRAW il-ftehimiet bejn l-Unjoni Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu dritt ta’ sjieda fi trasportaturi tal-ajru mogħtija liċenzja skont il-liġi tal-Unjoni Ewropea,

               FILWAQT LI JAGĦRFU li ċerti dispożizzjonijiet fil-ftehimiet bilaterali għal servizzi tal-ajru bejn l-Istati Membri tal-Unjoni Ewropea u l-Filippini, li jmorru kontra l-liġi tal-Unjoni Ewropea, iridu jinġiebu konformi magħha sabiex tiġi stabbilita bażi legali tajba għas-servizzi tal-ajru bejn l-Unjoni Ewropea u l-Filippini, u biex tiġi ppreżervata l-kontinwità ta' dawn is-servizzi tal-ajru,

               FILWAQT LI JINNUTAW li, skont il-liġi tal-Unjoni Ewropea, it-trasportaturi tal-ajru ma jistgħux, fil-prinċipju, jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li jkollhom l-għan jew l-effett li jipprevjenu, jirrestrinġu jew jgħawġu l-kompetizzjoni,

               FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Unjoni Ewropea u l-Filippini li, (i) jeħtieġu jew jiffavorixxu l-adozzjoni ta' ftehimiet bejn il-kumpaniji, deċiżjonijiet minn assoċjazzjonijiet ta’ kumpaniji jew prattiki kkonċertati li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) isaħħu l-effetti ta’ kull ftehim, deċiżjoni jew prattika miftiehma ta’ dan it-tip; jew (iii) jiddelegaw lit-trasportaturi tal-ajru jew lil operaturi ekonomiċi privati oħrajn ir-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti, jistgħu jrendu mhux effettivi r-regoli tal-kompetizzjoni applikabbli għall-impriżi,

               FILWAQT LI JINNUTAW li mhuwiex għan tal-Unjoni Ewropea, bħala parti minn dawn il-ftehim, li jiżdied il-volum totali tat-traffiku tal-ajru bejn l-Unjoni Ewropea u l-Filippini, jew li jiġi affettwat il-bilanċ bejn trasportaturi bl-ajru tal-Unjoni Ewropea u trasportaturi bl-ajru tal-Filippini, jew li jiġu nnegozjati emendi għad-dispożizzjonijiet ta’ ftehimiet bilaterali eżistenti tas-servizzi tal-ajru dwar drittijiet tat-traffiku.

               FTIEHMU KIF ĠEJ:

               ARTIKOLU 1

               Dispożizzjonijiet ġenerali

               1.
                     Għall-finijiet ta’ dan il-Ftehim, il-frażi “Stati Membri” tfisser l-Istati Membri tal-Unjoni Ewropea u l-frażi “Trattati tal-UE” tfisser it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.

               2.
                     Ir-referenzi f’kull ftehim imniżżel fl-Anness 1 għaċ-ċittadini tal-Istat Membru li huwa parti fil-ftehim għandhom jinftehmu bħala referenzi għaċ-ċittadini tal-Istati Membri tal-Unjoni Ewropea.

               3.
                     Ir-referenzi f’kull ftehim imniżżel fl-Anness 1 għat-trasportaturi tal-ajru jew għal-linji tal-ajru tal-Istat Membru li huwa parti fil-ftehim għandhom jinftehmu bħala referenzi għat-trasportaturi tal-ajru jew għal-linji tal-ajru maħturin minn dak l-Istat Membru.

               ARTIKOLU 2

               Il-ħatra minn Stat Membru

               1.
                     Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet korrispondenti fl-artikoli elenkati fl-Anness 2(a) u (b) rispettivament, f’dak li għandu x’jaqsam mal-ħatra tat-trasportaturi tal-ajru minn Stat Membru, l-awtorizzazzjonijiet u l-permessi tiegħu mogħtija mill-Filippini, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportaturi tal-ajru, rispettivament.

               2.
                     Malli jirċievu ħatra mingħand Stat Membru, il-Filippini għandhom jagħtu l-awtorizzazzjonijiet u l-permessi meħtieġa bl-inqas dewmien proċedurali, sakemm:

               i.
                     it-trasportatur tal-ajru jkun stabbilit, skont it-Trattati tal-UE, fit-territorju tal-Istat Membru li jkun qed jaħtru u għandu Liċenzja Biex Jopera valida skont il-liġi tal-Unjoni; kif ukoll

               ii.
                     il-kontroll regolatorju effettiv tal-kumpanija tal-ajru huwa eżerċitat u miżmum mill-Istat Membru responsabbli għall-ħruġ taċ-Ċertifikat ta' l-Operatur tal-Ajru tagħha u l-awtorità aeronawtika rilevanti hija identifikata b'mod ċar fil-ħatra; kif ukoll

               iii.
                     it-trasportatur tal-ajru jkun, direttament jew b’maġġoranza ta’ ishma, proprjetà tal-Istati Membri, u jkun ikkontrollat b’mod effettiv minnhom u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra.

               3.
                     Il-Filippini jistgħu jirrifjutaw, jirrevokaw, jissospendu jew jillimitaw l-awtorizzazzjonijiet jew il-permessi ta’ trasportatur tal-ajru maħtur minn Stat Membru meta:

               i.
                     it-trasportatur tal-ajru ma jkunx stabbilit, skont it-Trattati tal-UE, fit-territorju tal-Istat Membru li jkun qed jaħtru jew ma jkollux Liċenzja Operattiva valida b’konformità mal-leġiżlazzjoni tal-liġi tal-Unjoni; jew

               ii.
                     l-Istat Membru li huwa responsabbli għall-ħruġ taċ-Ċertifikat tal-Operatur tal-Ajru tat-trasportatur tal-ajru ma jkunx jeżerċita jew iżomm kontroll regolatorju effettiv fuqu, jew l-awtorità ajrunawtika rilevanti ma tkunx identifikata b’mod ċar fil-ħatra; jew

               iii.
                     it-trasportatur tal-ajru ma jkunx, direttament jew b’maġġoranza ta’ ishma, proprjetà tal-Istati Membri, jew ikkontrollat b’mod effettiv minnhom u/jew miċ-ċittadini tagħhom u/jew mill-istati l-oħra mniżżlin fl-Anness 3 u/jew miċ-ċittadini ta’ dawn l-istati l-oħra; jew

               iv.
                     it-trasportatur tal-ajru jkun diġà awtorizzat li jopera fl-ambitu ta’ ftehim bilaterali bejn il-Filippini u xi Stat Membru ieħor, u l-Filippini jistgħu juru li, billi dan it-trasportatur jeżerċita d-drittijiet fuq it-traffiku skont dan il-Ftehim fuq rotta li tinkludi punt f’dak l-Istat Membru l-ieħor, ikun qed jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor.

               Huma u jeżerċitaw id-dritt tagħhom skont dan il-paragrafu, il-Filippini ma għandhomx jiddiskriminaw bejn it-trasportaturi tal-ajru tal-Unjoni Ewropea abbażi tan-nazzjonalità.

               ARTIKOLU 3

               Is-sikurezza

               1.
                     Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2(c).

               2.
                     Fejn Stat Membru jkun ħatar trasportatur tal-ajru li l-kontroll regolatorju tiegħu huwa mħaddem u miżmum minn Stat Membru ieħor, id-drittijiet tal-Filippini skont id-dispożizzjonijiet dwar is-sikurezza fil-ftehim bejn l-Istat Membru li ħatar it-trasportatur tal-ajru u l-Filippini għandhom japplikaw b’mod ugwali fir-rigward tal-adozzjoni, tat-tħaddim jew taż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni għat-tħaddim ta’ dak it-trasportatur tal-ajru.

               ARTIKOLU 4

               It-tassazzjoni fuq il-fjuwil tal-avjazzjoni

               1.
                     Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness 2(d).

               2.
                     Minkejja kull dispożizzjoni oħra li tgħid mod ieħor, xejn f’ebda ftehim imniżżel fl-Anness 2(d) ma għandu jżomm lil Stat Membru milli jimponi, fuq bażi mhux diskriminatorja, taxxi, imposti, dazji, miżati jew ħlasijiet fuq il-fjuwil fornut fit-territorju tiegħu biex jintuża f’inġenju tal-ajru ta’ trasportatur tal-ajru maħtur mill-Filippini li jopera bejn punt fit-territorju ta’ dak l-Istat Membru u punt ieħor fit-territorju tiegħu jew fit-territorju ta’ Stat Membru ieħor.

               ARTIKOLU 5

               Il-kompatibbiltà mar-regoli tal-kompetizzjoni

               1.
                     Minkejja kull dispożizzjoni oħra li tkun tgħid mod ieħor, fil-ftehimiet imniżżlin fl-Anness 1 xejn ma għandu (i) jeżiġi jew jiffavorixxi l-adozzjoni ta’ ftehimiet bejn l-intrapriżi, deċiżjonijiet minn assoċjazzjonijiet tal-intrapriżi, jew prattiki miftiehma li jipprevjenu, jgħawġu jew jirrestrinġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni jew prattika miftiehma ta’ dan it-tip; jew (iii) jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.

               2.
                     Id-dispożizzjonijiet inklużi fil-Ftehimiet elenkati fl-Anness 1 li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.

               ARTIKOLU 6

               L-Annessi ta’ dan il-Ftehim

               L-Annessi ta' dan il-Ftehim għandhom jifformaw parti integrali minnu.

               ARTIKOLU 7

               Reviżjoni jew emenda

               Il-Partijiet jistgħu, f’kull ħin, jirrevedu jew jemendaw dan il-Ftehim bi qbil reċiproku.

               ARTIKOLU 8

               Id-dħul fis-seħħ u l-applikazzjoni provviżorja

               1.
                     Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li jkunu tlestew il-proċeduri interni rispettivi tagħhom li huma meħtieġa biex jidħol fis-seħħ.

               2.
                     Minkejja l-paragrafu 1, il-Partijiet jaqblu li japplikaw dan il-Ftehim b’mod provviżorju mill-ewwel jum tax-xahar ta’ wara d-data li fiha l-Partijiet ikunu nnotifikaw lil xulxin li l-proċeduri meħtieġa għal dan il-għan ikunu tlestew.

               3.
                     Dan il-Ftehim għandu japplika għall-ftehimiet u l-arranġamenti kollha mniżżlin fl-Anness 1, inklużi dawk li, fid-data tal-iffirmar ta’ dan il-Ftehim, ikun għadhom ma daħlux fis-seħħ.

               ARTIKOLU 9

               It-terminazzjoni

               1.
                     Fil-każ li jintemm Ftehim elenkat fl-Anness 1, id-dispożizzjonijiet kollha ta’ dan il-Ftehim li għandhom x’jaqsmu mal-Ftehim ikkonċernat elenkat fl-Anness 1 għandhom jintemmu fl-istess ħin.

               2.
                     Fil-każ li l-Ftehimiet kollha elenkati fl-Anness 1 jintemmu, dan il-Ftehim għandu jintemm fl-istess ħin.

               B’XHIEDA TA’ DAN, il-firmatarji ta’ hawn taħt, awtorizzati kif xieraq, iffirmaw dan il-Ftehim.

               Magħmul fi [….] f’żewġ kopji, f'dan il-[…] jum ta’ […, …] bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża, u Żvediża, fejn it-testi kollha huma ugwalment awtentiċi.

               GĦALL-UNJONI EWROPEA:
                     GĦAR-REPUBBLIKA TAL-FILIPPINI:

               Anness 1

               Il-lista tal-ftehimiet imsemmijin fl-Artikolu 1 ta’ dan il-Ftehim

               Il-ftehimiet u l-arranġamenti l-oħra dwar is-servizzi tal-ajru bejn il-Filippini u l-Istati Membri tal-Unjoni Ewropea, kif emendati jew immodifikati, li, dakinhar tal-iffirmar ta’ dan il-Ftehim, kienu ġew konklużi, iffirmati jew inizjalati:

               -
                     il-Ftehim dwar it-Trasport bl-Ajru bejn il-Gvern Federali tal-Awstrija u l-Gvern tar-Repubblika tal-Filippini, iffirmat f’Manila fit-12 ta’ Awwissu 1992, minn hawn ’il quddiem imsejjaħ “il-Ftehim bejn il-Filippini u l-Awstrija” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Renju tal-Belġju u l-Gvern tar-Repubblika tal-Filippini, iffirmat f’Manila fit-30 ta’ Jannar 1970, minn hawn ’il quddiem imsejjaħ “il-Ftehim bejn il-Filippini u l-Belġju” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Repubblika Federali Ċeka u Slovakka u l-Gvern tar-Repubblika tal-Filippini, iffirmat fi Praga fit-23 ta’ April 1992, minn hawn ’il quddiem imsejjaħ “il-Ftehim bejn il-Filippini u r-Repubblika Ċeka” fl-Anness 2;

               -
                     il-Ftehim dwar it-Trasport bl-Ajru bejn il-Gvern tar-Renju tad-Danimarka u l-Gvern tar-Repubblika tal-Filippini, iffirmat f’Oslo fit-8 ta’ Mejju 1969, minn hawn ’il quddiem imsejjaħ “il-Ftehim bejn il-Filippini u d-Danimarka” fl-Anness 2;

               -
                     il-Ftehim dwar it-Trasport bl-Ajru bejn ir-Repubblika tal-Filippini u r-Renju tal-Iżvezja, iffirmat f’Oslo fit-8 ta’ Mejju 1969, minn hawn ’il quddiem imsejjaħ “il-Ftehim bejn il-Filippini u l-Iżvezja” fl-Anness 2;

               -
                     il-Ftehim dwar it-Trasport bl-Ajru bejn ir-Repubblika Federali tal-Ġermanja u r-Repubblika tal-Filippini, iffirmat f’Manila fis-6 ta’ Awwissu 1971, minn hawn ’il quddiem imsejjaħ “il-Ftehim bejn il-Filippini u l-Ġermanja” fl-Anness 2;

               -
                     il-Ftehim dwar it-Trasport bl-Ajru bejn il-Gvern Reali Elleniku u l-Gvern tar-Repubblika tal-Filippini, iffirmat f’Ateni fit-8 ta’ Ottubru 1949, minn hawn ’il quddiem imsejjaħ “il-Ftehim bejn il-Filippini u l-Greċja” fl-Anness 2;

               -
                     il-Ftehim dwar is-Servizzi tal-Ajru bejn il-Gvern tar-Repubblika tal-Ungerija u l-Gvern tar-Repubblika tal-Filippini, iffirmat f’Budapest fil-21 ta’ Mejju 1992, minn hawn ’il quddiem imsejjaħ “il-Ftehim bejn il-Filippini u l-Ungerija” fl-Anness 2;

               -
                     il-Ftehim dwar it-Trasport bl-Ajru bejn il-Gvern tal-Gran Dukat tal-Lussemburgu u l-Gvern tar-Repubblika tal-Filippini, iffirmat fil-Lussemburgu fil-21 ta’ Novembru 2001, minn hawn ’il quddiem imsejjaħ “il-Ftehim bejn il-Filippini u l-Lussemburgu” fl-Anness 2;

               -
                     il-Ftehim bejn il-Gvern tar-Repubblika tal-Polonja u l-Gvern tar-Repubblika tal-Filippini dwar is-servizzi tal-ajru ċivili, iffirmat f’Manila fl-1 ta’ Lulju 1993, minn hawn ’il quddiem imsejjaħ “il-Ftehim bejn il-Filippini u l-Polonja” fl-Anness 2.

               Anness 2

               Il-lista tal-artikoli fil-Ftehimiet elenkati fl-Anness 1 u msemmija fl-Artikoli 2 sa 4 ta’ dan il-Ftehim

               (a) Identifikazzjoni:

               -
                     l-Artikolu 3 tal-Ftehim bejn il-Filippini u l-Awstrija;

               -
                     l-Artikolu 3 tal-Ftehim bejn il-Filippini u l-Belġju;

               -
                     l-Artikolu III tal-Ftehim bejn il-Filippini u r-Repubblika Ċeka;

               -
                     l-Artikolu 3 tal-Ftehim bejn il-Filippini u d-Danimarka;

               -
                     l-Artikolu 3 tal-Ftehim bejn il-Filippini u l-Iżvezja;

               -
                     l-Artikolu 3(1) tal-Ftehim bejn il-Filippini u l-Ġermanja;

               -
                     L-Artikoli 2 u 3 tal-Ftehim bejn il-Filippini u l-Greċja;

               -
                     l-Artikolu III tal-Ftehim bejn il-Filippini u l-Ungerija;

               -
                     l-Artikolu III tal-Ftehim bejn il-Filippini u l-Lussemburgu;

               -
                     l-Artikolu III tal-Ftehim bejn il-Filippini u l-Polonja;

               (b) Ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi:

               -
                     l-Artikolu 3 tal-Ftehim bejn il-Filippini u l-Awstrija;

               -
                     l-Artikolu 3 tal-Ftehim bejn il-Filippini u l-Belġju;

               -
                     l-Artikolu III tal-Ftehim bejn il-Filippini u r-Repubblika Ċeka;

               -
                     l-Artikolu 3 tal-Ftehim bejn il-Filippini u d-Danimarka;

               -
                     l-Artikolu 3 tal-Ftehim bejn il-Filippini u l-Iżvezja;

               -
                     il-paragrafi 4, 5 u l-ewwel sentenza tal-paragrafu 6 fl-Artikolu 3 tal-Ftehim bejn il-Filippini u l-Ġermanja;

               -
                     l-Artikolu 6 tal-Ftehim bejn il-Filippini u l-Greċja;

               -
                     l-Artikolu IV tal-Ftehim bejn il-Filippini u l-Ungerija;

               -
                     l-Artikolu III tal-Ftehim bejn il-Filippini u l-Lussemburgu;

               -
                     l-Artikolu III tal-Ftehim bejn il-Filippini u l-Polonja;

               (c) Is-sikurezza:

               -
                     l-Artikolu 6 tal-Ftehim bejn il-Filippini u l-Awstrija;

               -
                     l-Artikolu 11 tal-Ftehim bejn il-Filippini u l-Belġju;

               -
                     l-Artikolu X tal-Ftehim bejn il-Filippini u r-Repubblika Ċeka;

               -
                     l-Artikolu 11 tal-Ftehim bejn il-Filippini u d-Danimarka;

               -
                     l-Artikolu 11 tal-Ftehim bejn il-Filippini u l-Iżvezja;

               -
                     l-Artikolu 10 tal-Ftehim bejn il-Filippini u l-Ġermanja;

               -
                     l-Artikolu 4 tal-Ftehim bejn il-Filippini u l-Greċja;

               -
                     l-Artikolu XIII tal-Ftehim bejn il-Filippini u l-Ungerija;

               -
                     l-Artikolu XI tal-Ftehim bejn il-Filippini u l-Lussemburgu;

               -
                     l-Artikolu XII tal-Ftehim bejn il-Filippini u l-Polonja;

               (d) It-tassazzjoni fuq il-fjuwil tal-avjazzjoni:

               -
                     l-Artikolu 7 tal-Ftehim bejn il-Filippini u l-Awstrija;

               -
                     l-Artikolu 4 tal-Ftehim bejn il-Filippini u l-Belġju;

               -
                     l-Artikolu IV tal-Ftehim bejn il-Filippini u r-Repubblika Ċeka;

               -
                     l-Artikolu 4 tal-Ftehim bejn il-Filippini u d-Danimarka;

               -
                     l-Artikolu 4 tal-Ftehim bejn il-Filippini u l-Iżvezja;

               -
                     l-Artikolu 4 tal-Ftehim bejn il-Filippini u l-Ġermanja;

               -
                     l-Artikolu 3 tal-Ftehim bejn il-Filippini u l-Greċja;

               -
                     l-Artikolu V tal-Ftehim bejn il-Filippini u l-Ungerija;

               -
                     l-Artikolu IV tal-Ftehim bejn il-Filippini u l-Lussemburgu;

               -
                     l-Artikolu IV tal-Ftehim bejn il-Filippini u l-Polonja.

               Anness 3

               Lista ta’ Stati oħrajn imsemmija fl-Artikolu 2 ta’ dan il-Ftehim

               (a)
                     Ir-Repubblika tal-Islanda (fl-ambitu tal-Ftehim dwar iż-Żona Ekonomika Ewropea);

               (b)
                     Il-Prinċipat tal-Liechtenstein (fl-ambitu tal-Ftehim dwar iż-Żona Ekonomika Ewropea);

               (c)
                     Ir-Renju tan-Norveġja (fl-ambitu tal-Ftehim dwar iż-Żona Ekonomika Ewropea);

               (d)
                     Il-Konfederazzjoni Żvizzera (fl-ambitu tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


title: Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajru # Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizz ta' l-ajru

text:
Avviż Legali Importanti

|

52006PC0064(01)

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajru  /* KUMM/2006/0064 finali */

	[pic] | KUMMISSJONI TAL-KOMUNITAJIET EWROPEJ |Brussel 17.02.2006KUMM(2006) 64 finali2006/0016 (CNS)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajruProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizz ta' l-ajru(preżentati mill-Kummissjoni)MEMORANDUM TA' SPJEGAZZJONIIr-relazzjonijiet fil-qasam ta’ l-avjazzjoni internazzjonali bejn l-Istati Membri u pajjiżi terzi tradizzjonalment jiġu rregolamentati permezz ta' ftehimiet bilaterali dwar is-servizzi bl-ajru bejn l-Istati Membri u pajjiżi terzi, l-Annessi għat-tali ftehimiet u arranġamenti oħra bilaterali jew multilaterali b’rabta ma' dan.Wara d-deċiżjonijiet tal-Qorti tal-Ġustizzja tal-Komunitajiet Ewropej fil-kawżi C-466/98, C-467/98, C468/98, C-471/98, C-472/98, C-475/98 u C-476/98, il-Komunità għandha l-kompetenza esklussiva f'dak li għandu x'jaqsam ma' aspetti varji ta' l-avjazzjoni esterna. Il-Qorti tal-Ġustizzja ċċarat ukoll il-jedd tat-trasportaturi bl-ajru Komunitarji li jibbenefikaw mid-dritt ta' l-istabbiliment fi ħdan il-Komunità, inkluż id-dritt ta' aċċess mhux diskriminatorju għas-suq.Il-klawżoli tradizzjonali ta’ deżinjazzjoni fil-ftehimiet ta’ l-ajru bilaterali ta’ l-Istati Membri jiksru l-liġi Komunitarja. Jagħtu l-lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' trasportatur ta' l-ajru li jkun ġie nnominat minn Stat Membru iżda li mhux proprjetà sostanzjali ta’ u kkontrollat effettivament minn Stat Membru jew miċ-ċittadini tiegħu. Instab li dan jikkostitwixxi diskriminazzjoni kontra l-kumpaniji ta' l-ajru li, filwaqt li jkunu stabbiliti fit-territorju ta' Stat Membru, jkunu proprjetà ta' ċittadini ta' Stat Membru ieħor u kkontrollati minnhom. Dan imur kontra l-Artikolu 43 tat-Trattat li jiggarantixxi liċ-ċittadini ta' l-Istati Membri li eżerċitaw id-dritt tagħhom li jistabbilixxu ruħhom b'mod ħieles, l-istess trattament fl-Istat Membru li jilqagħhom bħal dak mogħti liċ-ċittadini ta' dak l-Istat Membru.Wara d-deċiżjonijiet tal-Qorti tal-Ġustizzja, il-Kunsill awtorizza lill-Kummissjoni f'Ġunju ta' l-2003 biex tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fil-ftehimiet bilaterali eżistenti bi ftehim Komunitarju[1].Fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li jawtorizza lill-Kummissjoni biex tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehim bilaterali eżistenti bi ftehim Komunitarju, il-Kummissjoni nnegozjat ftehim mar-Repubblika Orjentali ta’ l-Urugwaj li jieħu post ċerti dispożizzjonijiet fi ftehim bilaterali tas-servizzi ta' l-ajru eżistenti bejn l-Istati Membri u r-Repubblika Orjentali ta’ l-Urugwaj. L-Artikolu 2 tal-Ftehim jieħu post il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lill-kumpaniji ta' l-ajru tal-Komunità li jibbenefikaw mid-dritt ta' stabbiliment. L-Artikoli 4 u 5 tal-Ftehim jirrisolvu żewġ tipi ta' klawżoli li jikkonċernaw kwistjonijiet tal-kompetenza Komunitarja. L-Artikolu 4 jittratta t-tassazzjoni tal-fjuwil ta’ l-avjazzjoni, li hija kwistjoni li ġiet armonizzata mid-Direttiva tal-Kunsill 2003/96/KE li tirristruttura l-qafas Komunitarju għat-tassazzjoni tal-prodotti ta’ l-enerġija u l-elettriku, u b’mod partikolari l-Artikolu 14 (2) tagħha. L-Artikolu 5 (Tariffi) isolvi kunflitti bejn ftehimiet bilaterali tas-servizzi ta' l-ajru eżistenti u r-Regolament tal-Kunsill Nru 2409/92 dwar tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi milli jkollhom pożizzjoni dominanti fuq il-prezzijiet tas-servizzi ta' l-ajru għall-ġarr magħmul kollu kemm hu fil-Komunità.Il-Kunsill huwa mitlub japprova d-deċiżjonijiet dwar il-firma u l-applikazzjoni provviżorja u dwar il-konklużjoni tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajru u jinnomina l-persuna jew il-persuni bis-setgħa li jiffirma/jiffirmaw il-Ftehim f'isem il-Komunità.Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80 (2), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni[2],Billi:(1) Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) Il-Kummissjoni nnegozjat f'isem il-Komunità Ftehim mar-Repubblika Orjentali ta’ l-Urugwaj dwar ċerti aspetti tas-servizzi ta' l-ajru f'konformità mal-mekkaniżmi u d-direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Suġġett għall-konklużjoni possibbli tiegħu f'data aktar 'il quddiem, il-Ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:L–uniku Artikolu1. Suġġett għal konklużjoni tiegħu f'data aktar ’il quddiem, il-President tal-Kunsill b’dan qed jiġi awtorizzat jinnomina l-persuna jew il-persuni bis-setgħa li tiffirma/jiffirmaw f'isem il-Komunità l-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi ta' l-ajru.2. Sakemm jidħol fis-seħħ, il-Ftehim ser ikun applikat b'mod provviżorju mill-ewwel jum ta' l-ewwel xahar wara d-data li fiha l-partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan. Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.3. It-test tal-Ftehim huwa anness ma' din id-Deċiżjoni.Magħmula fi Brussell, [...]Għall-KunsillIl-President2006/0016 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizz ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) Il-Kummissjoni nnegozjat f'isem il-Komunità Ftehim mar-Repubblika Orjentali ta’ l-Urugwaj dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Il-Ftehim ġie ffirmat f'isem il-Komunità fi [...] suġġett għal konklużjoni possibbli tiegħu f'data aktar tard, konformi mad-Deċiżjoni .../.../KE tal-Kunsill ta’ [...][5], (4) Il-Ftehim għandu jiġi approvat,(4) Il-Ftehim għandu jiġi approvat,IDDEĊIEDA KIF ĠEJ:Artikolu 11. Il-ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizz ta' l-ajru huwa approvat f'isem il-Komunità.2. It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa b’dan awtorizzat li jinnomina l-persuna jew persuni bis-setgħa li tagħmel jew jagħmlu n-notifika prevista fl-Artikolu 9(1) tal-Ftehim.Magħmula fi Brussell, [...]Għall-KunsillIl-PresidentANNESSFTEHIMbejn il-Komunità Ewropea u r-Repubblika Orjentali ta’ l-Urugwajdwar ċerti aspetti tas-servizzi bl-ajruIL-KOMUNITÀ EWROPEAmin-naħa waħda, uIR-REPUBBLIKA ORJENTALI TA’ L-URUGWAJmin-naħa l-oħra,(minn hawn 'il quddiem imsejħa 'il-Partijiet')FILWAQT LI JINNUTAW li ġew iffirmati ftehimiet ta' servizzi bilaterali ta' l-ajru bejn bosta Stati Membri tal-Komunità Ewropea u r-Repubblika Orjentali ta’ l-Urugwaj li fihom dispożizzjonijiet li jmorru kontra l-liġi Komunitarja Ewropea,FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet ta' servizzi bilaterali ta' l-ajru bejn l-Istati Membri tal-Komunità Ewropea u pajjiżi terzi,FILWAQT LI JINNUTAW li skond il-liġi tal-Komunità Ewropea t-trasportaturi ta’ l-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot ta' l-ajru bejn l-Istati Membri tal-Komunità Ewropea u pajjiżi terzi.WARA LI KKUNSIDRAW il-ftehimiet bejn il-Komunità Ewropea u ċerti stati terzi li jipprovdu l-possibiltà għaċ-ċittadini ta' dawn l-istati terzi li jiksbu sehem f'kumpaniji ta' l-ajru liċenzjati f'konformità mal-liġi tal-Komunità Ewropea,FILWAQT LI JAGĦRFU li ċerti dispożizzjonijiet tal-ftehim għal servizzi bilaterali ta' l-ajru bejn Stati Membri tal-Komunità Ewropea u r-Repubblika Orjentali ta’ l-Urugwaj, li huma kontra l-liġi Komunitarja Ewropea, iridu jinġiebu f’konformità sħiħa ma' dawn sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u r-Repubblika Orjentali ta’ l-Urugwaj u biex tiġi ppreżervata t-tkomplija ta’ servizzi ta' l-ajru bħal dawn,FILWAQT LI JINNUTAW li skond il-liġi Komunitarja Ewropea t-trasportaturi ta' l-ajru ma jistgħux, fil-prinċipju, jikkonkludu ftehimiet li jkollhom imnejn jaffettwaw il-kummerċ bejn l-Istati Membri tal-Komunità Ewropea u li jkollhom bħala l-għan jew l-effett tagħhom il-prevenzjoni, ir-restrizzjoni jew id-distorzjoni tal-kompetizzjoni,FILWAQT LI JAGĦRFU li, fid-dawl ta’ dak li jidher hawn fuq, id-dispożizzjonijiet fil-ftehimiet bilaterali dwar is-servizzi ta’ l-ajru konklużi bejn l-Istati Membri tal-Komunità Ewropea u r-Repubblika Orjentali ta’ l-Urugwaj li i) jeħtieġu jew jiffavorixxu l-adozzjoni ta' ftehimiet bejn il-kumpaniji, deċiżjonijiet minn assoċjazzjonijiet ta’ kumpaniji jew prattiki konċertati li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti; jew ii) isaħħu l-effetti ta’ kull ftehim, deċiżjoni jew prattika kkonċertata bħal dawn; jew iii) jiddelegaw lit-trasportaturi ta’ l-ajru jew operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti jistgħu jagħmlu ineffettivi r-regoli tal-kompetizzjoni applikabbli għall-kumpaniji,FILWAQT LI JINNUTAW li mhuwiex għan il-Komunità Ewropea li taffettwa l-bilanċ bejn it-trasportaturi ta’ l-ajru Komunitarji u t-trasportaturi ta’ l-ajru tar-Repubblika Orjentali ta’ l-Urugwaj, jew li tinnegozja emendi għad-dispożizzjonijiet ta' ftehimiet eżistenti dwar servizzi ta' l-ajru bilaterali li jikkonċernaw id-drittijiet tat-traffiku.FTEHMU KIF ĠEJ:ARTIKOLU 1Dispożizzjonijiet Ġenerali1. Għall-finijiet ta’ dan il-Ftehim, ‘Stati Membri’ tfisser l-Istati Membri tal-Komunità Ewropea. 'Stat Membru LACAC' ifisser Stat Membru tal-Kummissjoni ta' l-Avvjazzjoni Ċivili Latino-Amerikana.2. Referenzi f'kull ftehim elenkat fl-Anness 1 liċ-ċittadini ta' l-Istat Membru li huwa parti fil-ftehim jinftiehmu bħala li qed jirreferu għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness 1 għall-kumpaniji ta' l-ajru jew linji ta' l-ajru ta' l-Istat Membru li huwa parti fil-ftehim jinftiehmu bħala li qed jirreferu għall-kumpaniji ta' l-ajru jew linji ta' l-ajru nnominata minn dak l-Istat Membru.ARTIKOLU 2Id-Deżinjazzjoni u l-Limitazzjoni ta’ l-Awtorizzazzjonijiet1. Id-dispożizzjonijiet fil-paragrafi 2 u 3 ta' dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness 2 (a) u (b) rispettivament, f'dak li għandu x'jaqsam mad-deżinjazzjoni tat-trasportaturi ta' l-ajru mill-Istati Membri kkonċernati, l-awtorizzazzjonijiet u l-permessi mogħtija mir-Repubblika Orjentali ta’ l-Urugwaj, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tat-trasportaturi ta' l-ajru, rispettivament. Id-dispożizzjonijiet fil-paragrafi 4 u 5 ta' dan l-Artikolu ser jieħdu post id-dispożizzjonijiet li jikkorrispondu magħhom fl-artikoli elenkati fl-Anness 2 (a) u (b) rispettivament, f'dak li għandu x'jaqsam mad-deżinjazzjoni tal-kumpaniji ta' l-ajru tar-Repubblika Orjentali ta' l-Urugwaj, l-awtorizzazzjonijiet u permessi mogħtija mill-Istati Membri, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew permessi tal-kumpaniji ta' l-ajru, rispettivament.2. Malli tirċievi deżinjazzjoni mingħand Stat Membru, ir-Repubblika Orjentali ta’ l-Urugwaj ser tagħti l-awtorizzazzjonijiet meħtieġa u permessi bl-anqas dewmien proċedurali, pprovdut li:i. it-trasportatur ta' l-ajru jkun stabbilit fit-territorju ta' l-Istat Membru li qed jinnomina skond it-Trattat li jistabbilixxi l-Komunità Ewropea u jkollu Liċenzja Operattiva valida fi qbil mal-liġi Komunitarja Ewropea;ii. jiġi eżerċitat u miżmum kontroll regolatorju effettiv tat-trasportatur ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu u l-awtorità ajrunawtika rilevanti tkun identifikata biċ-ċar fid-deżinjazzjoni; uiii. it-trasportatur ta' l-ajru jkun proprjetà, direttament jew permezz ta' l-akbar sehem azzjonarju, u kkontrollat effettivament mill-Istati Membri u/jew miċ-ċittadini ta' l-Istati Membri, jew mill-istati l-oħra elenkati fl-Anness 3 u/jew miċ-ċittadini ta' dawn l-istati l-oħra.3. Ir-Repubblika Orjentali ta’ l-Urugwaj tista' tirrifjuta, tirrevoka, tissospendi jew tillimita l-awtorizzazzjonijiet jew il-permessi ta' trasportatur ta' l-ajru nnominat minn Stat Membru f'każ li:i. it-trasportatur ta’ l-ajru ma jkunx stabbilit fit-territorju ta’ l-Istat Membru li jkun qed jinnominah skond it-Trattat li jistabbilixxi l-Komunità Ewropea jew ma jkollux Liċenzja Operattiva valida skond il-liġi tal-Komunità Ewropea; jewii. ma jkunx eżerċitat jew miżmum kontroll regolatorju effettiv tat-trasportatur ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu, jew l-awtorità ajrunawtika relevanti ma tkunx identifikata biċ-ċar fid-deżinjazzjoni; jewiii. it-trasportatur ta’ l-ajru ma jkunx ippossedut u kkontrollat b'mod effettiv, direttament jew permezz ta' sidien maġġoritarji, mill-Istati Membri u/jew ċittadini ta’ Stati Membri, jew mill-istati l-oħra elenkati fl-Anness 3 u/jew ċittadini tat-tali stati oħra; jewiv. ir-Repubblika Orjentali ta' l-Urugwaj turi li, billi teżerċita d-drittijiet tat-traffiku skond dan il-Ftehim fuq rotta li tinkludi xi punt fi Stat Membru ieħor, il-linja ta' l-ajru tkun qed tevita r-restrizzjonijiet fuq id-drittijiet tat-traffiku imposti mill-ftehim bilaterali bejn ir-Repubblika Orjentali ta' l-Urugwaj u dak l-Istat Membru l-ieħor; jewv. il-linja ta' l-ajru jkollha Ċertifikat Operattiv ta' l-Ajru maħruġ minn Stat Membru u m'hemmx ftehim bilaterali ta' servizzi ta' l-ajru bejn ir-Repubblika Orjentali ta’ l-Urugwaj u dak l-Istat Membru, u drittijiet tat-traffiku lejn dak l-Istat Membru ġew miċħuda lit-trasportatur ta' l-ajru nnominat mir-Repubblika Orjentali ta’ l-Urugwaj.Waqt li qed teżerċizza d-dritt tagħha taħt dan il-paragrafu, ir-Repubblika Orjentali ta’ l-Urugwaj mhux ser tiddiskrimina bejn kumpaniji ta' l-ajru fuq il-bażi ta' nazzjonalità.4. Malli jirċievi deżinjazzjoni mingħand ir-Repubblika Orjentali ta’ l-Urugwaj, Stat Membru għandu jagħti l-awtorizzazzjonijiet u l-permessi meħtieġa bl-anqas dewmien proċedurali, sakemm:i. it-trasportatur ta’ l-ajru jkun stabbilit fit-territorju tar-Repubblika Orjentali ta’ l-Urugwaj ; uii. ir-Repubblika Orjentali ta’ l-Urugwaj għandha u żżomm kontroll regolatorju effettiv tal-linja ta' l-ajru u hija responsabbli għall-ħruġ taċ-Ċertifikat Operattiv ta' l-Ajru; uiii. it-trasportatur ta’ l-ajru jkun il-propjetà ta’ l-Istati Membri LACAC u/jew ċittadini ta’ Stati Membri LACAC, u jkun effettivament ikkontrollat minnhom sew direttament inkella permezz ta’ sehem azzjonarju maġġoritarju, sakemm ma jkunx sar qbil fuq dispożizzjonijiet aktar favorevoli fil-ftehim bilaterali dwar is-servizzi ta' l-ajru bejn l-Istat Membru inkwistjoni u r-Repubblika Orjentali ta' l-Urugwaj.5. Stat Membru jista' jirrifjuta, jirrevoka, jissospendi jew jillimita l-awtorizzazzjonijiet jew il-permessi ta' trasportatur ta' l-ajru nnominat mir-Repubblika Orjentali ta’ l-Urugwaj fejn:i. it-trasportatur ta’ l-ajru jkun stabbilit fit-territorju tar-Repubblika Orjentali ta’ l-Urugwaj; jewii. il-kontroll regolatorju effettiv tat-trasportatur ta' l-ajru ma jkunx eżerċitat jew miżmum mir-Repubblika Orjentali ta’ l-Urugwaj jew ir-Repubblika Orjentali ta’ l-Urugwaj ma tkunx responsabbli mill-ħruġ taċ-Ċertifikat Operattiv ta’ l-Ajru tiegħu; jewiii. it-trasportatur ta’ l-ajru ma jkunx il-propjetà ta’ l-Istati Membri LACAC u/jew ċittadini ta’ Stati Membri LACAC, u ma jkunx effettivament ikkontrollat minnhom sew direttament inkella permezz ta’ pussess maġġoritarju, sakemm ma jkunx sar qbil fuq dispożizzjonijiet aktar favorevoli fil-ftehim bilaterali dwar is-servizzi ta' l-ajru bejn l-Istat Membru inkwistjoni u r-Repubblika Orjentali ta' l-Urugwaj; jewiv. it-trasportatur ta' l-ajru jkun diġà awtorizzat biex jopera skond ftehim bilaterali bejn l-Istat Membru u Stat Membru ieħor tal-LACAC u l-Istat Membru juri li, billi jeżerċita d-drittijiet tat-traffiku skond dan il-Ftehim fuq rotta li tinkludi punt fl-Istat Membru tal-LACAC l-ieħor, tkun qed tevita restrizzjonijiet fuq drittijiet tat-traffiku imposti minn dak il-ftehim l-ieħor.ARTIKOLU 3Drittijiet f'dak li għandu x'jaqsam mal-kontroll regolatorju1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw l-artikoli elenkati fl-Anness 2 (c).2. Fejn Stat Membru jkun innomina trasportatur ta' l-ajru li l-kontroll regolatorju tiegħu jkun eżerċitat u miżmum minn Stat Membru ieħor, id-drittijiet tar-Repubblika Orjentali ta’ l-Urugwaj skond id-dispożizzjonijiet ta' sigurtà tal-ftehim bejn l-Istat Membru li nnomina l-kumpanija ta' l-ajru u r-Repubblika Orjentali ta’ l-Urugwaj għandu japplika b'mod ugwali fir-rispett ta' l-adozzjoni, l-eżerċizzju jew il-manteniment ta' standards ta' sigurtà mill-Istat Membru l-ieħor u b'rispett ta' l-awtorizzazzjonijiet għall-operazzjoni ta' dak it-trasportatur ta' l-ajru.ARTIKOLU 4It-tassazzjoni tal-fjuwil ta’ l-avjazzjoni1. Id-dispożizzjonijiet fil-paragrafu 2 ta' dan l-Artikolu jikkomplimentaw id-dispożizzjonijiet korrispondenti fl-artikoli elenkati fl-Anness 2 (d).2. Minkejja kull dispożizzjoni oħra kontra dan, xejn f'kull wieħed mill-ftehimiet elenkati fl-Anness 2 (d) m'għandu jżomm Stat Membru milli jimponi fuq bażi mhux deskriminatorja taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f'vettura ta' l-ajru ta' trasportatur ta' l-ajru nnominat tar-Repubblika Orjentali ta’ l-Urugwaj li jopera bejn punt fit-territorju ta' dak l-Istat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor.3. Minkejja kull dispożizzjoni oħra kontra dan, xejn f'kull ftehim elenkat fl-Anness 2 (d) ser jipprevjeni r-Repubblika Orjentali ta’ l-Urugwaj milli jimponu fuq bażi mhux diskriminatorja taxxi , levies, dazji, drittijiet jew ħlasijiet fuq il-kombustibbli li jiġi fornut fit-territorju tiegħu għall-użu fi vettura ta' l-ajru tat-trasportatur ta' l-ajru nnominat ta' Stat Membru li jopera bejn punt fit-territorju tar-Repubblika Orjentali ta’ l-Urugwaj u punt ieħor fit-territorju tar-Repubblika Orjentali ta’ l-Urugwaj jew fit-territorju ta' Stat Membru ieħor tal-LACAC.ARTIKOLU 5Tariffi għall-ġarr fi ħdan il-Komunità Ewropea1. Id-dispożizzjonijiet fil-paragrafu 2 ta’ dan l-Artikolu għandhom jikkomplementaw l-artikoli elenkati fl-Anness 2 (e).2. It-tariffi li ser jiġu ddebitati mill-kumpanija(kumpaniji) ta' l-ajru nnominata mir-Repubblika Orjentali ta’ l-Urugwaj permezz ta' ftehim elenkat fl-Anness 1 li fih dispożizzjoni elenkata fl-Anness 2 (e) għal ġarr għalkollox fi ħdan il-Komunità Ewropea ser jiġi suġġett għal-liġi Komunitarja Ewropea. Il-liġi tal-Komunità Ewropea hija applikata b’mod li ma jiddiskriminax.ARTIKOLU 6 Kompatibbiltà mar-regoli tal-kompetizzjoni1. Il-ftehimiet bilaterali dwar is-servizzi ta’ l-ajru konklużi bejn l-Istati Membri u r-Repubblika Orjentali ta’ l-Urugwaj m'għandhomx i) jirrikjedu jew jiffavorixxu l-adozzjoni ta' ftehimiet bejn il-kumpaniji, deċiżjonijiet minn assoċjazzjonijiet ta’ kumpaniji jew prattiki konċertati li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti; jew ii) isaħħu l-effetti ta’ kull ftehim, deċiżjoni jew prattika kkonċertata bħal dawn; jew iii) jiddelegaw lit-trasportaturi ta’ l-ajru jew operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti.2. Id-dispożizzjonijet elenkati fl-Anness 2 (f) m’għandhomx japplikaw b’mod li jkun inkompatibbli mal-paragrafu 1 ta’ dan l-Artikolu.ARTIKOLU 7Annessi għal dan il-FtehimL-Annessi għal dan il-Ftehim jifformaw parti integrali minnu.ARTIKOLU 8Reviżjoni jew emendarIl-Partijiet jistgħu, f’kull waqt, jirrevedu jew jemendaw dan il-Ftehim b’kunsens reċiproku.ARTIKOLU 9Dħul fis-seħħ u applikazzjoni provviżorja1. Il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri rispettivi interni tagħhom meħtieġa għad-dħul fis-seħħ tiegħu jkunu tlestew.2. Minkejja l-paragrafu 1, il-Partijiet kontraenti qablu biex japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-temm tal-proċeduri meħtieġa għal dan il-għan.3. Il-ftehimiet bejn l-Istati Membri u r-Repubblika Orjentali ta’ l-Urugwaj li, dakinhar tal-firma ta' dan il-Ftehim, ma kinux daħlu fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim japplika għal kull Ftehim u arranġament ta' dan it-tip mad-dħul fis-seħħ jew applikazzjoni provviżorja tagħhom.ARTIKOLU 10 Terminazzjoni1. Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta' dan il-Ftehim li għandhom x'jaqsmu mal-ftehim elenkat fl-Anness 1 ikkonċernat jiġu tterminati fl-istess ħin.2. Fil-każ li l-ftehimiet kollha elenkati fl-Anness 1 jiġu tterminati, dan il-Ftehim jiġi tterminat fl-istess ħin.B'XIEHDA TA' DAN, il-firmatarji hawn taħt, bl-awtorizzazzjoni meħtieġa, iffirmaw dan il-Ftehim.Magħmul fi [....] b'żewġ kopji, fi [...] jum ta' [..., ...] fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Ungeriża, Taljana u Żvediża. F'każ ta' diverġenza, it-test Spanjol għandu jipprevali fuq it-testi bil-lingwi l-oħra.GĦALL-KOMUNITÀ EWROPEA: GĦAR-REPUBBLIKA ORJENTALI TA’ L-URUGWAJ:Anness 1Lista ta' ftehimiet imsemmija fl-Artikolu 1 ta' dan il-Ftehim(a) Ftehim dwar is-servizzi ta' l-ajru bejn ir-Repubblika Orjentali ta’ l-Urugwaj u Stati Membri tal-Komunità Ewropea li, fid-data tal-firma ta' dan il-Ftehim, kienu ġew konklużi, iffirmati u/jew qed jiġu applikati provviżorjament-  Ftehim bejn ir-Repubblika Orjentali ta' l-Urugwaj u r-Repubblika Federali tal-Ġermanja dwar it-trasport bl-ajru, iffirmat f'Montevideo nhar il-31 ta' Awissu 1957, minn hawn 'il quddiem imsejjaħ "il-Ftehim Urugwaj - Ġermanja" fl-Anness 2;Li kien ġie mmodifikat l-aħħar permezz ta' l- Agreed Record ta' Bonn fid-9 ta' Lulju 1997.-  Ftehim bejn il-Gvern tar-Repubblika Orjentali ta' l-Urugwaj u l-Gvern tar-Renju tal-Belġju dwar servizzi ta’ l-ajru, iffirmat f’Montevideo fil-5 ta’ Ottubru 1972, minn hawn ’il quddiem imsejjaħ “il-Ftehim Urugwaj - Belġju" fl-Anness 2;-  Ftehim bejn il-Gvern tar-Repubblika Orjentali ta' l-Urugwaj u l-Gvern tar-Renju tad-Danimarka dwar is-servizzi ta’ l-ajru, iffirmat f’Montevideo fit-18 ta’ Diċembru 1981, minn hawn ’il quddiem imsejjaħ “il-Ftehim Urugwaj - Danimarka" fl-Anness 2;-  Ftehim bejn ir-Renju ta’ Spanja u r-Repubblika Orjentali ta' l-Urugwaj dwar it-trasport kummerċjali bl-ajru, iffirmat f'Montevideo nhar it-13 ta' Awissu 1979, minn hawn 'il quddiem imsejjaħ "il-Ftehim Urugwaj - Spanja" fl-Anness 2;Li kien ġie mmodifikat l-aħħar permezz ta' l- Agreed Record iffirmat f’Madrid fil-21 ta' Ottubru 2005;-  Ftehim bejn ir-Repubblika Orjentali ta’ l-Urugwaj u r-Repubblika Portugiża dwar it-trasport bl-ajru, kif previst fl-Anness 2 għall-Memorandum ta’ Ftehim iffirmat f’Liżbona nhar id-9 ta’ Settembru 1998, minn hawn 'il quddiem imsejjaħ "il-Ftehim Urugwaj - Portugall" fl-Anness 2;-  Ftehim bejn il-Gvern tar-Repubblika Orjentali ta’ l-Urugwaj u l-Gvern tar-Renju Unit tal-Gran Brittanja u l-Irlanda ta’ Fuq, kif previst fl-Anness B għall- Agreed Record iffirmat f’Londra nhar is-6 ta’ Frar 1998, minn hawn 'il quddiem imsejjaħ "il-Ftehim Urugwaj - Renju Unit" fl-Anness 2;-  Ftehim bejn il-Gvern tar-Repubblika Orjentali ta' l-Urugwaj u l-Gvern tar-Renju ta’ l-Iżvezja dwar is-servizzi ta’ l-ajru, iffirmat f’Montevideo fit-18 ta’ Diċembru 1981, minn hawn ’il quddiem imsejjaħ “il-Ftehim Urugwaj - Żvezja" fl-Anness 2.(b) Ftehimiet dwar is-servizzi ta' l-ajru u arranġamenti oħra inizjalati jew iffirmati bejn ir-Repubblika Orjentali ta' l-Urugwaj u Stati Membri tal-Komunità Ewropea li, fid-data ta' l-iffirmar ta' dan il-Ftehim, kienu għadhom ma' daħlux fis-seħħ u mhux qed jiġu applikati provviżorjament-  Abbozz ta’ Ftehim bejn il-Gvern tar-Repubblika Orjentali ta’ l-Urugwaj u l-Gvern Federali ta’ l-Awtrija dwar it-trasport bl-ajru, kif previst fl-Anness B għall-Protokoll iffirmat f’Montevideo nhar it-28 ta’ Frar 1996, minn hawn 'il quddiem imsejjaħ "l-Abbozz ta' Ftehim Urugwaj - Awstrija" fl-Anness 2;-  Abbozz ta’ Ftehim dwar it-Trasport bl-Ajru bejn ir-Renju ta’ Spanja u r-Repubblika Orjentali ta’ l-Urugwaj, kif previst fl-Anness għall- Agreed Record iffirmat f’Madrid nhar il-21 ta’ Ottubru 2005, minn hawn ’il quddiem imsejjaħ “l-Abbozz ta’ Ftehim Revedut Urugwaj – Spanja” fl-Anness 2.Anness 2Lista ta' artikoli fil-ftehimiet elenkati fl-Anness 1 u msemmija fl-Artikoli 2 sa 5 ta' dan il-Ftehim(a) Id-Deżinjazzjoni:-  L-Artikolu 3 tal-Ftehim Urugwaj - Ġermanja;-  L-Artikolu 3 ta’ l-Abbozz ta’ Ftehim Urugwaj - Awstrija;-  L-Artikolu 3 tal-Ftehim Urugwaj - Belġju;-  L-Artikolu 3 tal-Ftehim Urugwaj - Danimarka;-  L-Artikolu 3 tal-Ftehim Urugwaj - Spanja;-  L-Artikolu 3 ta’ l-Abbozz ta’ Ftehim Revedut Urugwaj - Spanja;-  L-Artikolu 3 tal-Ftehim Urugwaj - Portugall;-  L-Artikolu 4 tal-Ftehim Urugwaj – Renju Unit;-  L-Artikolu 3 tal-Ftehim Urugwaj - Żvezja;(b) Ir-Rifjut, Revoka, Sospensjoni jew Limitazzjoni ta' Awtorizzazzjonijiet jew Permessi:-  L-Artikolu 4 tal-Ftehim Urugwaj - Ġermanja;-  L-Artikolu 4 ta’ l-Abbozz ta’ Ftehim Urugwaj - Awstrija;-  L-Artikolu 3 tal-Ftehim Urugwaj - Belġju;-  L-Artikolu 4 tal-Ftehim Urugwaj - Danimarka;-  L-Artikolu 4 tal-Ftehim Urugwaj - Spanja;-  L-Artikolu 4 ta’ l-Abbozz ta’ Ftehim Revedut Urugwaj - Spanja;-  L-Artikolu 4 tal-Ftehim Urugwaj - Portugall;-  L-Artikolu 5 tal-Ftehim Urugwaj – Renju Unit;-  L-Artikolu 4 tal-Ftehim Urugwaj - Żvezja;(c) Is-sigurtà:-  L-Artikolu dwar is-sigurtà kif previst fl-Anness 3 ta’ l- Agreed Record iffirmat f’Bonn nhar id-9 ta’ Ġunju 1997 b’konnessjoni mal-Ftehim Urugwaj—Ġermanja;-  L-Artikolu 17 tal-Ftehim Urugwaj - Portugall;-  L-Artikolu 14 tal-Ftehim Urugwaj – Renju Unit;(d) It-Tassazzjoni tal-Fjuwil ta’ l-Avjazzjoni:-  L-Artikolu 6 tal-Ftehim Urugwaj - Ġermanja;-  L-Artikolu 7 ta’ l-Abbozz ta’ Ftehim Urugwaj - Awstrija;-  L-Artikolu 4 tal-Ftehim Urugwaj - Belġju;-  L-Artikolu 9 tal-Ftehim Urugwaj - Danimarka;-  L-Artikolu 6 tal-Ftehim Urugwaj - Spanja;-  L-Artikolu 5 ta’ l-Abbozz ta’ Ftehim Revedut Urugwaj - Spanja;-  L-Artikolu 6 tal-Ftehim Urugwaj - Portugall;-  L-Artikolu 8 tal-Ftehim Urugwaj – Renju Unit;-  L-Artikolu 9 tal-Ftehim Urugwaj - Żvezja;(e) Tariffi għall-Ġarr fi ħdan il-Komunità Ewropea:-  L-Artikolu 9 tal-Ftehim Urugwaj - Ġermanja;-  L-Artikolu 11 ta’ l-Abbozz ta’ Ftehim Urugwaj - Awstrija;-  L-Artikolu 9 tal-Ftehim Urugwaj - Belġju;-  L-Artikolu 6 tal-Ftehim Urugwaj - Danimarka;-  L-Artikolu 7 tal-Ftehim Urugwaj - Spanja;-  L-Artikolu 16 tal-Ftehim Urugwaj - Portugall;-  L-Artikolu 7 tal-Ftehim Urugwaj – Renju Unit;-  L-Artikolu 6 tal-Ftehim Urugwaj - Żvezja;(f) Kompatibbiltà mar-regoli tal-kompetizzjoni:-  L-Artikolu 9 tal-Ftehim Urugwaj - Ġermanja;-  L-Artikolu 11 tal-Ftehim Urugwaj - Awstrija;-  L-Artikolu 9 tal-Ftehim Urugwaj - Belġju;-  L-Artikolu 6 tal-Ftehim Urugwaj - Danimarka;-  L-Artikolu 7 tal-Ftehim Urugwaj - Spanja;-  L-Artikolu 16 tal-Ftehim Urugwaj - Portugall;-  L-Artikolu 6 tal-Ftehim Urugwaj - Żvezja;Anness 3 Lista ta’ stati oħra msemmija fl-Artikolu 2 ta’ dan il-Ftehim1.  Ir-Repubblika ta l-Iżlanda (taħt il-Ftehim dwar iż-Żona Ekonomika Ewropea);2.  Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea);3.  Ir-Renju tan-Norveġja (taħt il-Ftehim taż-Żona Ekonomika Ewropea);4.  Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera).[1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett)[2] ĠU C [...], [...], p. [...].[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].


title: Proposta għal Deċiżjoni tal-Kunsill fuq il-firma u l-applikazzjoni proviżorja ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu, min-naħa l-oħra, biex titqies l-adeżjoni għall-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja # Proposta għal Deċiżjoni tal-Kunsill dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu min-naħa l-oħra, biex titqies l-adeżjoni għall-Unjoni Ewropeatar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja

text:
Avis juridique important

|

52004PC0428(01)

Proposta għal Deċiżjoni tal-Kunsill fuq il-firma u l-applikazzjoni proviżorja ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu, min-naħa l-oħra, biex titqies l-adeżjoni għall-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja  /* KUMM/2004/0428 finali */

Proposta għal DEĊIŻJONI TAL-KUNSILL fuq il-firma u l-applikazzjoni proviżorja ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu, min-naħa l-oħra, biex titqies l-adeżjoni għall-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja(preżentata mill-Kummissjoni)MEMORANDUM TA' SPJEGAZZJONISkond it-termini ta' l-Artikolu 6(2) ta' l-Att ta' Adeżjoni ta' l-Istati Membri ġodda ta' l-UE għall-UE , l-adeżjoni ta' l-Istati Membri ġodda ta' l-UE għall-Ftehim ta' Assoċjazzjoni Ewro-Mediterranju għandu jiġi miftiehem permezz ta' protokoll għal dan il-Ftehim. L-istess artikolu jipprovdi proċedura simplifikata, li permezz tagħha l-protokoll għandu jiġi konkluż mill-Kunsill, li jopera unanimament f'isem l-Istati Membri, u mill-pajjiż terz ikkonċernat. Din il-proċedura hija bla ħasara għall-kompetenzi proprji tal-Komunità.Fl-10 ta' Frar 2004, il-Kunsill approva mandat biex il-Kummissjoni tinnegozja protokoll tali mar-Repubblika Għarbija ta' l-Eġittu. In-negozjati ġew konklużi b'mod li tqies sodisfaċenti mill-Kummissjoni. It-test tal-Protokoll ġie inizjalat mill-Kummissjoni u mill-awtoritajiet Eġizzjani fil-11 ta' Mejju 2004 fil-Kajr.Il-proposti mehmuża huma għal (1) Deċiżjoni tal-Kunsill dwar il-firma tal-Protokoll u (2) Deċiżjoni tal-Kunsill dwar il-konklużjoni tal-Protokoll.It-test tal-protokoll innegozjat ma' l-Eġituu huwa mehmuż. L-aspetti l-aktar importanti tal-protokoll huma d-dispożizzjoni għall-adeżjoni ta' l-Istati Membri ġodda għall-Ftehim ta' Assoċjazzjoni Eġittu-UE, l-adozzjoni tal-Protokoll dwar prodotti agrikoli u l-inklużjoni tal-lingwi uffiċjali ġodda ta' l-UE.Il-Kummissjoni għandha tistaqsi lill-Kunsill biex japprova l-abbozz mehmuż tad-Deċiżjonijiet tal-Kunsill għall-firma u l-konklużjoni tal-Protokoll.Il-Parlament Ewropew ser jissejjaħ biex jagħti l-qbil tiegħu għal dan il-Protokoll.Proposta għal DEĊIŻJONI TAL-KUNSILL fuq il-firma u l-applikazzjoni proviżorja ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu, min-naħa l-oħra, biex titqies l-adeżjoni għall-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-SlovakkjaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310 flimkien mat-tieni fażi ta' l-Artikolu 300(2),Wara li kkunsidra l-Att ta' Adeżjoni ta' l-Istati Membri ġodda għall-Unjoni Ewropea, u b'mod partikolari l-Artikolu 6(2) tiegħu,Wara li kkunsidra l-proposta mill-KummissjoniBilli:(1) Fl-10 ta' Frar, il-Kunsill awtorizza lill-Kummissjoni, f'isem il-Komunità Ewropea u l-Istati Membri tagħha, biex tiftaħ in-negozjati ma' l-Eġittu bil-għan li taġġusta l-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, minn naħa, u r-Repubblika Għarbija ta' l-Eġittu, min-naħa l-oħra, biex tqis l-adeżjoni ta' l-Istati Membri ġodda għall-UE.(2) In-negozjati ġew konklużi b'mod li tqiessodisfaċenti mill-Kummissjoni.(3) It-test tal-Protokoll innegozjat mar-Repubblika Għarbija ta' l-Eġittu jipprovdi, fl-Artikolu 12(3), għall-applikazzjoni proviżorja tal-Protokoll qabel id-dħul fis-seħħ tiegħu.(4) Il-Protokoll għandu jiġi ffirmat f'isem il-Komunità, fid-dawl tal-konklużjoni possibli tiegħu aktar tard, u jiġi applikat proviżorjament,IDDEĊIEDA DAN LI ĠEJ:Artikolu 1Il-President tal-Kunsill huwa hawnhekk awtorizzat li jinnomina l-persuna(i) mogħtija s-setgħa li tiffirma/jiffirmaw f'isem il-Komunità Ewropea u l-Istati Membri tagħha, il-Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja għall-Unjoni Ewropea. It-test tal-Protokoll huwa anness ma' din id-Deċiżjoni.Artikolu 2Il-Komunità Ewropea u l-Istati Membri tagħha hawnhekk jaqblu li japplikaw proviżorjament it-termini tal-Protokoll, fid-dawl tal-konklużjoni possibli tiegħu aktar tard.Magħmul fi Brussel,Għall-KunsillIl-President